text:
20 décembre 2012
Amar Tafat : "Tasekla nneɣ tebda la tettili maca wid yeqqaren idlisen ulac s waṭas"
Tadiwennit akked Amar Tafat Tasekla ablug : Amar tafat, azul fell-ak. Turiḍ yiwen n ungal "abrid n tafat", turiḍ daYen ammud n tullisin "amusnaw" akken id-tessufYeḍ tamedyazt-ik deg yiwen n wammud iwumi tsemmaḍ "awal nsen" rrif n yiwen n udlis nniḍen "taddart tazelmaḍt". Akka ihi nezmer ad d-nini belli ulac agemmaḍ anda ur terriḍ aḍar-ik. Ini-aY, d acu ik-idegren Yer tira ? Amar Tafat : Tamezwarut, azul d ameqran fell-ak ay uḥdiq, s tumert id-rriɣ tiririt i "Tsekla Canalblog". Ihi, ma d ayen iyi-ideggren Yer tira-inu s umata, ur... [Lire la suite]
17 décembre 2012
Tamedyazt n Dda Eli - isefra
Asefru 01 Abrid n Lezzayer Yezzif Yak yenğer s lḥif Nekk bdiY-t-id d iqnaqen UfiY tizyaw tettkeyyif Tiḥdayin di rrif Arrac deg uzniq la ttqessiren Ata wul-iw irkeb-it wurrif Yabbuh ya laṭif Leid-iw akked imeḥbas Asefru 02 Aql-iyi di lḥebs n Delles Snesla tqewwes Deg ucebbak la d-neṭṭili Ini-as i m leeyun Ṭawes balak ad tayes Aql-iyi-n deg wussan-a dayen tura tekfa lYerba-s S ẓalamiṭ ay ḥettbeY Kul sbaḥ yiwet ad tt-ṛẓeYYis-sent seeddayeY ussan Leḥsab-iw mi ara t-fakeY A leḥbab ad aken-in-awḍeY Ma yebYa Llah rreḥman ... [Lire la suite]
15 décembre 2012
Tayri-m tcuba times (asefru) - Massinissa Amiali
Tayri-m tcuba times Nekk Yur-s la seḥmuyeY Mi qerbeY ad iyi-teqqes Ma baedeY-tt bezza nṭṭerreY TuYal tafat-is tenqes Fukken isYaren id-zedmeY Siwa irrij id-yegran deg-s Ad iyi-iwanes alama yekfa Fell-i la tteeddin wussan S tmara i ten-ttqabaleY Lmektub-iw uread iban D asawen neY d lewḍa Ur ufiY ayen iyi-yehwan Seg wasmi ikem-furqeY Ass-a eerqen-iyi iberdan Anwa abrid ara aYeY ? Anwa i d Massinissa Amiali ? Massinissa Amiali, s tmaziYt Masinisa Eemyali, Massi Yer yeqriben, ilul ass n 14/04/1994... [Lire la suite]
12 décembre 2012
Malek Houd : "Win iran tamaziɣt, yeldi ablug"
Tadiwennit akked Malek Houd Tasekla ablug : Amek tegga tudert-ik n umedyaz ? Malek Ḥud : Amedyaz d inigi n tallit yedder, yettidir s yiḥulfan-is yugaren ahat wid n wid I s-d-yezzin. Ad t-naf yeḍsa yid-sen ma ḍsan, Yettru yid-sen ma ttrun. Wanag tudert-iw am tin n Yizzayren msakit… Mi d-nniY di tazwara "tudert n umedyaz", akken ur sseYlaḍeY ara imeYriyen nneY, ad d-smekktiY belli tettaruḍ daYen tasrit. TessufYeḍ-d yakan ammud n tullisin "Timsirin n yiḍ". Mmeslay-aY-d Yef udlis-agi d wamek i textareḍ azwel-agi. Ahat akka tura, nnig... [Lire la suite]
09 décembre 2012
Isefra - Ḥsen MARIC
Neqqar asYar ameewajuUr yemein ilaq i tmesAcḥal ay ittYurruYessemYar lecYal inesAd ak-yesderYel ad ak-yeemuMkul mi tḥeqreḍ deg-s D acu id lğameeҐer win ur nettẓalaD acu ay d nnfeeҐer win ur t-nuğiw araD acu ay yezreeWin d aYebbar yufa D acu ay d tayri Ґer win ur n-ḥemmelD acu ay d tikliҐer win ur n-hemmelD acu ay d tiktiҐer win ur n-xemmem Yal lḥağa azal-isAma tella ama drusYettbeddil wudem-isMa nezha neY nḥusUr neḍmin lkil-isDa izad da ixuṣ AderYal mačči d win idreYlenD win ur nfeṛṛez i ilaqenAeeẓẓug mačči d win ieeẓgenD win... [Lire la suite]
06 décembre 2012
Talsa i bYiY (asefru) - Malek Houd
Talsa i bYiY Yiwen wass deg wussan n tefsut Ddmeɣ-d ul n talsa Ssurgeɣ-d seg-s Kra n lkerh yesɛa D lkerh ijemden D aberkan am yiḍ S tmara i yeffeɣ s tzuliɣt n zzman Ul iwumi d-yeggra cwiṭ n tayri Ssurgeɣ-as diɣen tayri almi yettenfal Talsa merra Tuɣal d leḥmala Ala aḥemmel kan i tessen Ul n wuccen imi ur t-id-ṭṭifeɣ ara Yeqqim yeččur d tixidas d tɣeccact Talsa, tessebleɛ-itt tayri Tuɣal bezzaf telha Terra-tt leḥmala d tayeḍ D acu ara s-geɣ i wul Yessnen kan ad yeḥmmel ? Ddmeɣ-t-id tikkelt-nniḍen Rriɣ-as snat n tmiqwa n lkerh Yuɣal... [Lire la suite]
03 décembre 2012
Tuccent d warraw-is (taneqqist) - Fahim Messaoudene
Tuccent d warraw-is Seg wasmi turew tuccentUr tekfi asiweḍ n lqutWerǧin i tezgil tiremtKullas tettaččaṛ-d tarbutKra d ayefki, kra d aksumWerǧin lluẓen warraw-isKullas nettat deg unezgumAkken ad tidir twacult-isYal mi ara ad d-taweḍ tmedditAd teffeɣ si lɣaṛ-is ar teẓgiAkken alarma d taṣebḥitAyen tufa yettmačča ad t-id-tawiD awtul, d ayaziḍ neɣ aɣerda Ma ulac maḍi ad d-tezzuɣeṛ aɣaṛṛusKra d takaṛḍa kra d ṣyadaWa yedder wa d amuṛḍusArraw-is ur ttɣanfin araAyen isen-id-tewwi ad t-ččenSeg akken ur farren araGer yiḍ d wass... [Lire la suite]
02 décembre 2012
Isefra - BnadeM AmaziY
Izmawen n tlelli Ad cekreY At Dwala Ґef yizem-nni id-trebba D argaz bu lhiba Am netta mazal ur nufi ara Ussan leḥḥun ɣer taggara Nekkni nedderYel, ur neẓri ara A yemma yemma mel-iyi Lwennas melmi i yeYli ? Di sin iberdan neḥṣel Nekkaw, negguma ad nYiwel Nbib azembil n ddel AllaY yeḥmeq, dayen yemxel Lemmer ad d-nakwi ad nbeddel Ayen iwumi ur yenwa laɛqel A yemma yemma mel-iyi Emiruc anda yeYli? Tamaziɣt d awal iweznenҐar-itt, aru-tt ay amdan Win... [Lire la suite]


c: text/html

text:
TIZLIT (SIWEL) — Yal mi ara d tezzi tefsut deg tmurt n yiqbayliyen, tgellu-d s umaynut, deg yal aḥric, ama deg tira neY d aẓawan, neY ayen-niḍen. Tikelt-a d ilemẓi Ḥennac Bilal, i d-yessufYen aḍebsi amenzu n cna s Teqbaylit.
Ilmeẓi Ḥennac Bilal, d mmi-s n taddart n Medkur, i yettafaren taYiwant n Tizi n Berbar, tawinast n Uweqqas, agezdu n Bgayet,deg tmurt n Yiqbayliyen. Deg tudert-is 25 n yiseggasen, yetturar adinan aken iwata.
Mi ara yesɛu akud yettawi-d tizlitin n Meɛtub Lwennas, Lani Rabeḥ, Ḥasan Aḥris, Ḥamiduc, d wiyaḍ. Seg mi yella d agrud, imal Yer cna swayes yesedhaw iman-is. Aḍebsi-ya deg-s 06 n tezlatin, i yexdem Yef tayri n temẓi. yefka-yas azwel ‘’ a tin sutureY‘’.
Akli Muhubi
SIWEL 071005 May 17 UTC

robotstxt: allowed

filter: keep


text:
Abareɣ
Abareɣ d aɣersiw n teẓgi. Netta d ahrawan n unyir. Adammum-is d aɣezzfan, d aqeṭṭɛan. Tiqejjirin-is d tiwezzlanin, d tirqaqin. Ccɛer-is d amelḥan, yeččur, d imizwiɣ. Idmaren-is d tɛebbuḍt-is d iɣiɣdanen. Iɣef n tseṭṭa-s d amellal.
Abareɣ yettidir ama deg yidurar, ama deg tẓegwa, ama deg lewḍat. Asgen-is ixeddem-it di lɣar. Iburaɣ ur ttidiren ara d tarbaɛt, yal yiwen deg-sen yettidir weḥd-s. Učči n ubareɣ d aksum. Di tḥerci d txidas, ulac win i t-yugaren seg yiɣersiwen.
Tira d temselɣa[ẓreg | ẓreg aɣbalu]
- Amagrad-agi d tasuqilt n uḍris n Remḍan Ɛacur.


text:
Tiqsiḍin n Wedlis Iqedsen di llakul
Di 2012, teffeɣ-ed tektabt yeţţusemman Tiqsiḍin n Wedlis Iqedsen s tbangasinant, yiwet n tutlayt i ţmeslayen di Filibin. Taktabt-agi teṣleḥ i warrac n llakul yeţmeslayen tutlayt-a. Teffeɣ-ed di lweqt ideg i d-ifka weɣlif n Usedwel (Ţṛebga) yiwen lameṛ i d-iqqaren belli, di llakul n imecṭaḥ, ilaq ad ɣren warrac s lluɣa-nsen.
Kteṛ n 100 lluɣat i gellan di Filibin. Seg waṭas aya i ţnadin di tmurt-agi ad ẓren anta tutlayt swayes ara sɣarayen di llakul. Di 2012, atan wayen yuran deg yiwen ṛṛabul n weɣlif n Usedwel: “M’ara nessexdam [di llakul] tutlayt i ţmeslayen medden deg yexxamen [...] arrac ḥeffḍen s sshala yerna bihfih.” Daymi i d-iţţuhegga wahil i lmend n uselmed s waṭas n tutlayin iwakken yal aqcic ad iɣer s lluɣa i geţmeslay seg wasmi i gella d amecṭuḥ.
Tabangasinant tella ger tutlayin i d-yeţwaxtaṛen. Acu kan, yella yiwen wugur: elaḥsab n yiwen wemḍebber n llakul, ulac aṭas n tektabin n leqraya s tutlayt tabangasinant. Taktabt yeţţusemman Tiqsiḍin n Wedlis Iqedsen tusa-d di lweqt-is. Ssufɣen-ţ-id Inagan n Yahwa di wambeṛ 2012, deg inejmueen-nsen imeqranen.
Ḍebeen-d seg-s azal n 10 000 n tektabin yerna ferqen-tent deg inejmueen-agi. Am warrac am imawlan-nsen feṛḥen aṭas imi yal yiwen tṣaḥ-it-id tektabt di lluɣa-ines. Atan d acu i d-nnan kra n imawlan: “Arraw-nneɣ ḥemmlen-ţ mliḥ axaṭer fehmen-ţ akken ilaq.”
Akken kan yekfa unejmue iwumi ḥedṛen, kra n Inagan wwin taktabt-agi n Teqsiḍin ɣer llakul, di temdint n Daguban. Inelmaden, iwumi yeweeṛ a d-afen tizmamin yuran s tbangasinant, tekcem-asen ɣer wul tektabt-agi. Kteṛ n 340 n tektabin i geţwaferqen. Iselmaden bdan din din ssexdamen taktabt-agi n Teqsiḍin bac ad sselmden i warrac ad ɣren s tutlayt-nsen.
Inagan n Yahwa feṛḥen imi ẓran belli taktabt-agi teṣleḥ i uselmed n imecṭaḥ di llakulat. Yiwen seg wid yesṭerjmen Tiqsiḍin n Wedlis Iqedsen yenna-d: “Neẓra seg waṭas aya belli aṭerjem ɣer tutlayin i heddṛen medden si temẓi d ayen iwulmen mliḥ bac a nḥaz ulawen-nsen. Γef waya i xeddmen Inagan lmeǧhudat iwakken ad sṭerjimen Adlis Iqedsen akk-d tezmamin ireṣṣan fell-as s tmeyyatin n lluɣat.”


text:
Slimane Azem ad d-yeqqel Yer Wegni GeYran
29/04/2007
Slimane Azem, ameqran deg yimedyazen-icennayen n Tmurt n Leqbayel, yemmut u yettwamḍel deg lYerba deg 1983. D acu kan, dduṛt-agi ad d-yeqqel Yer tmurt-ines.
Acḥal n yiseggasen ay ttwameneent tezlatin n Dda Slimane seg ṛṛadyu
d tilibizyu n Ldzayer, d acu kan, medden akk llan ssnen-tent u cennun-tent-id. Ccna-ines ur yelli d tizlatin n zzhu ur nemein
wanag d isefra yesean lmeena meYYren, d wid yettḥazen medden deg wul-nsen. Slimane Azem yecna Yef
lYerba (A Muḥ, a Muḥ ; AYrib, abeṛṛani ; Afrux Ifirelles),
am wakk-n yecna Yef werway ay rwint lumuṛ deg ddunit-a (Terwi, tebberwi, atg.), u yesmekti-d
i waṭas n medden terẓeg d lweeṛan n tudert deg lYerba.
TaYiwant (commune) n Wegni GeYran tessebded-d Aseqqamu akudan (comité
provisoire), u d amYiwan (lmir) ay d imḍebber-ines. Deg 23 Yebrir ieeddan ay yebda useqqamu-a la yeYYaz
amkan anda ara yettwabnu usektu (stèle) i Slimane Azem. Amkan-a yuzga-d sdat n tsenbert (place) n taddart yernu d tiddukla
ay t-id-ifernen.
Slimane Azem ilul-d deg
wass n 19 Ctembeṛ 1918 deg Wegni GeYran [adrar n Jeṛjeṛ, Tizi Wezzu], u yemmut deg Moissac, deg
Tarn-et-Garonne [Fṛansa] deg wass n 28 Yennayer 1983. Am waṭas n yelmeẓyen n zzman-ines, Slimane Azem yunag
Yer Fṛansa akk-n ad yeqdec, imi tudert tella teweeṛ, medden llan ṛwan lḥif deg tmurt. Tizlit-ines
tamezwarut, A Muḥ, a Muḥ, teffeY-d deg yiseggasen n 1940, u yes-s ay d-yebda Slimane yiwen n umecwaṛ
Yezzifen deg ccna, yeṭṭef 50 n yiseggasen u yecna-d deg-s Yef temsal yemgerraden. Deg 1979, Slimane
yufa-d lḥal yecna 70 n tezlatin, ugar n wezgen seg-sent ssawalent-d Yef ubeddel n tmetti (société). Imi ay tbeddel
tudert n tmetti, u mfaraqen medden, banen-d aṭas n yiYeblan d tlufa, Slimane Azem yerra-asent-d akk s lexbar u
yessefra fell-asen akk. DaYen, Dda Slimane yettnaY Yef wazalen (valeurs) iqdimen, leewayed yelhan, u ibedder-d
Ṛebbi deg yisefra-ines. YuY lḥal, Slimane Azem yezga itteqqel Yer ddin deg tezlatin-ines. Maca, seg
tama niḍen, Slimane d amedyaz n lYerba u yessefra daYen Yef ubeddel ara yettbeddil umaḍal (ddunit).
Tizlit-ines Terwi, tebberwi, tesskanay-d dakk-n Slimane yerra-d ddehn-is Yer tikli n umaḍal.
Kra n medden
umi dreYlent wallen wten deg Slimane ama asmi ay yedder, ama
asmi ay yemmut, u eerḍen ad t-id-weṣ̣fen d « win yellan d abeṛṛani Yef tmetti-ines »
(société). D acu kan, Yas ma yella wigi llan bYan ad t-ttun medden, aṭas seg wid iḥemmlen ccna, ama
deg Tmurt n Leqbayel, ama anda niḍen, kemmlen la as-sellen u la ttembaddalen tizlatin-ines, Yas s tuffra. Aṭas
seg yexṣ̣imen n Slimane Azem ay yuran fell-as akk-n ad d-inin dakk-n ur yettekka ara deg yimenYi Yef
Ldzayer : yessefk ad d-nesmekti dakk-n Slimane yella d ameYnas deg Ukabar n Wegdud Adzayri (PPA), yernu yettekka,
s tYara-ines (à sa façon) deg yimenYi i ussuffeY n Fṛansa armi d asmi ay yeYreq deg yiYeblan
n tudert.
Ass-a, Agni GeYran
tebYa ad tessemYer yes-s u ad d-terr iYiYden-ines akk-n ad ttwameḍlen deg tmurt-nni ay iḥemmel.
D aseqqamu-nni akudan (comité provisoire) ara d-yelhun d tririt n tfekka (ljetta) n Dda Slimane, yellan
d azamul n ccna aqbayli. Aseqqamu-a llan deg-s 12 n yimaslaḍen (membres) yernu d amYiwan (lmir) ay d imḍebber
fell-as. D nitni ara d-yesgerwen idrimen, ad sseddun u ad ṣ̣eggmen lecYal n wawway n tfekka n Dda Slimane.
Γef leḥsab n useqqamu-a, taYuzi d ussersi n llsas n usektu-nni (stèle), abelleḍ-ines, lebni n uẓekka
n Dda Slimane akk d tekla (peintures) ad sqamen azal n 708.701,36 n yidinaṛen (sebein
n yimelyunen), yernu ay-a mebla asebded-nni (statue) ara yersen dinna. D acu kan, Yas ma yella leqdicat ad d-sqamen anect-a,
aseqqamu ieewwel ad as-yerr tajmilt i Slimane Azem akk-n ay tt-yuklal.
D tawacult n Dda Slimane
ay iqeblen ad t-id-awin seg lYerba, imi d ay-a ay yella yessaram ama d netta, ama d wid ay t-iḥemmlen. Slimane,
Yas yejwej, maca ur d-yejji ara arraw-is, yernu ula d tameṭṭut-ines temmut. Ma yella yettwabna usektu-a akk-n
iwata (yernu kulci yezmer ad yettwaga), ad nezmer ad as-nettarra tajmilt i Dda Slimane yellan d yiwen seg wid ay as-yeldin
abrid i ccna aqbayli akk-n ad d-iban.
D acu kan, Slimane Azem
ur yemmut ara, wanag isefra-ines d awezYi ad ten-ieeddi zzman.
SYur A. SAID
Tasuqilt sYur Omar
MOUFFOK
L’Expression, 29 Yebrir 2007


text:
Win yuYen tanumi yeqqar libriwat, ur yegguni ara libri-yagi akken ad yissin azal n tfiluẓufit. Maca yeẓra d akken iẓuran n tfiluẓufit fkan imYi di tmurt n Tegrikt. D Igrikkiyen i s-yefkan isem, i s-igan ccan, i tt-yesulin sennig tmusniwin nniḍen.
Timura yeṛwan assa-agi, tidak yenernin, neY ma tram amḍal umalu, ukint zik s wannect-agi. Si zik i zzint Yer tala n tmusni : tala tagrikkit. Deg-s i d-ugment ayen akk swayes ssulint taYerma-nnsent d yedles-nnsent. Γer Yegrikkiyen i lemden ameyyez d wawal, Yer Yegrikkiyen i lemden ameslay d wazal n umeslay. Igrikkiyen m ara gerwen, ur gerrwen akken ad slen i win igelden fell-asen, gerrwen akken ad meslayen ger-asen. Yal Agrikki Yur-es tilelli n umeslay. Yal Agrikki Yur-es ṛṛay, Yur-es tikta-ines. Igrikkiyen ur ttaggwaden ara ameslay. Ula d lekteb ttakken-as azal, imi qarren d akken lekteb d abrid yettawin Yer tidett. "Igrikkiyen n zik ur ttlumun ara Yef win yeskeddiben, ttlumun Yef win yettamnen." akka i s-yenna Nietzsche.
Igrikkiyen, llan am yegduden nniḍen, ttamnen s igennawen, ttidiren s leqwanen n igennawen. Awal, imiren, di tallit taṛkayit, yettunefk kan i tlata yemdanen : agellid, aguram d umedyaz. Tlata-yagi, d wiggini i wumi qarren : "Imawlan n tidett". Amezwaru, Yur-es tazmert; wis-sin yettkacaf; ma d wis-tlata yettwali ayen ur ttwallin ara yemdanen nniḍen, isel i wayen i wumi ur sellen ara wiyiḍ. TtYilen-as d timuzatin i yessefruyen iqurra-nnsen. TtYilen-as d akken imedyazen ssnen tameslayt tagenwit.
Igduden n Tegrikt lawan-nni umnen d akken igeliden d tardeft n igennawen. Degmi sen-tettunefk tgelda deg igenni, ayen ara d-inin, yiwen ur yezmir ara ad ten-yesklelli. Wa yeqqar-asen nek d mmi-s n Dzus, am umefrur Alexandṛus Umiggas, ulama netta yegled di tallit tahillinit. Imedyazen, nutni llan diYen smuzgun-asen aṭas Yegrikkiyen, imi ssnen tameslayt, ssnen ad cnun Yef tmurt, Yef terwest, Yef urigu n ddunit. Degmi di tallit-nni taṛkayit, Igrikkiyen ḥemmlen aṭas Hisyudus d Humiṛus. LadYa Humiṛus, d wayen yecna iselmaden Yegrikkiyen i warraw-nnsen. Imi di tmucuha-nni i d-yeğğa Udissiyus d Iliada, tella aṭas n tmusni : amek ara yebnu wemdan aYeṛabu, amek ara yinig Yef aman, amek ara yessufeY abrid deg yilel, anda d-zgant tmura tibeṛaniyin, amek ttidiren Yegduden nniḍen, ladYa igduden-nni i Yef d-ieedda Udissus deg Yinig-nni-ines, asmi d-yuYal di lgirra n Yulyus. Di ccna n Humirus d Hisiyudus, yella wamek ara tzereeḍ, amek ara tleqmeḍ, amek ara tkerzeḍ, amek ara tmegreḍ, amek ara tesrewteḍ, amek ara trebbiḍ lmal, amek ara teẓẓuḍ, amek ara tgeḍ abinu; yella wamek ara tebnuḍ axxam, amek ara tgeḍ syaYa, amek ara tesfsiḍ uzal d uxulxu, amek ara tmesleḍ afexxaṛ... Imedyazen-agi, ladYa sin-agi, d lakkul n Yegrikkiyen. Imedyazen-agi i wumi qqaren Iyadiyen, ccnan ula Yef uriggu n ddunit, Yef tlallit n igennawen neY idiyusen, Yef wansi d-yekka wemdan... Llan diYen igguramen, wagad iqerben s igennawen, wagad yettkacafen, yeẓran d acu ara yeḍrun Yer zdat. Atnad ihi tlata yemdanen i yeṭṭfen tidett di tallit taṛkayit.
Deg lqern wis-VII zwar tallit-agi-nneY, Igrikkiyen snulfan-d tačiṭa. Tačiṭa-yagi sbedden-tt Yef leqwanen n wemdan. Kksen leqwanen n igenwan, gan leqwanen-nnsen. Deg imiren Igrikkiyen uYalen d ikiwisen. S tčiṭa-nni i d-snulfan, snulfan-d lpulitik. Syen gerrwen, ttmeslayen ger-asen Yef ddunit-nnsen d wayen iccudden Yer-s. Snulfan-d taYdemt neY tidikkit. Sulun, asmi yuYal d aqerru n tčiṭa n Watinay, yekkes ttaṛ. YesufY-d lqanun d akken m ara ineY yiwen wayeḍ, ur ilaq ara tafamilt n widak-nni akken i wumi nYan ad d-rren ttaṛ imawlan. Tamgerṭ tuYal d taluft n tmetti, d taluft n teYdemt.
Maca di lqeṛn-nni n wis-VI zwar tallit-agi-nneY, fYen-d diYenna ifizikiyen. Wiggi d imusnawen i wumi sawalen "Imusnawen zwar Sukṛatis". Imusnawen-agi llan deg-sen wagad i ittwasnen am Dimukrittus, Hiṛaklittus, Ṭalis, Piṭagurus, Hipikṛatis, Parminidis, atg. Imusnawen-agi, ula d nutni uran Yef wurbi d urigu n ddunit. Maca wiggi, mačči am Hisyudus d Humiṛus, eeṛḍen ad fehmen s tmusni tafrart amek i tebna ddunit-agi, amek i d-yusa wemdan Yer-s. Ṭalis yenna kulci yekka-d seg waman; Hiṛaklitus yenna kulci yekka-d di tmes, Paṛminidis, netta yenna d akken kulci yusa-d deg warya d waman d wakal... M d Dimukrittus, netta yenna d akken kulci yusa-deg uṭumus.
S imusnawen-agi ikecmen yegrikkiyen annar n tmusni, maca tamusni tagrikkit tewweḍ s igenni asmi yekcem lqeṛn wis-V zwar tallit-agi-nneY. Lqeṛn i wumi qqaren "Tallit taklasikkit" neY "Tallit n Piriklis", anda tatṛajiddit d tfiluẓufit ufrarent-ed dayen kan, ladYa di tallit n Plaṭunus.
Di lqeṛn wis-V zwar tallit-agi-nneY, Igrikkiyen, ladYa Itnayiyen ufraren-d sennig tmura meṛṛa. Ulac aḥric i ttun. UYalen ğğehden di kulci, ama di lpulitik, ama di tẓuri, ama tmusni. Tačiṭa n Watinay tuYal d taripublikt tameqqrant, tuYal maḍi d tamanaYt n umaḍal agerakali. S kra n win iran ad yelmed ad iṛuḥ Yer tčiṭa n Watinay.
Tilelli tagrikkit
Si zik, Igrikkiyen ttran tilelli. Maca di lqern wis-V, asmi d-zeḍmen fell-asen Ifeṛsiyen akken ad sen-kksen tamurt-nnsen, deg imiren, Igrikkiyen, s tidett, ukin s wazal amuqran i tela tlelli. Di lgirra-nni ger-asen d Ifeṛsiyen, iban-d wemgarad yellan gar sin yegduden-agi. Agdud afeṛsi yummen kan s ugellid-nni amuqran afeṛsi i yegelden fell-as. Yejna zdat-s. S yes-s i yettgalla. Agellid-agi yetteg akken i s-yehwa. Ulac akk d acu neY win i yezemren ad s-yeg tilas. Ma d agdud Agrikki, netta, Yas akken yeṭṭef di tlelli, yella wayen yerra sennig-s, sennig tlelli-nni. Yella wayen yerra sennig kullec. Wagi d Lqanun. Γer Yegrikkiyen, lqanun yekka-d ula sennig igelliden. Ḥaca lqanun ittagaden Yegrikkiyen. Anect-agi, yella di tudrin n Leqbayel. Ulac ayen yellan sennig lqanun n taddart. Win t-yeṛzan, ad ixelleṣ neY ad yeffeY di ttufiq. Ulac win i yezemren ad yerwel i lqanun n taddart. Degmi qarren zik-nni : « Nekni meẓẓiyit, lecYal n taddart muqrit. »
Igrikkiyen n zik, werğin ten-yeseqdec wegdud nniḍen, imi ssnen d acu i d azal n tlelli. Ula d Iṛumaniyen, asmi kecmen tamurt tagrikkit di lqern wis-II zwar tallit-nneY, xas ugaren-ten deg imenYi, maca, ugmen-d Yer-sen tamusni. Akken qqaren Iṛumaniyen ṛuḥen ad slemden Igrikkiyen, tagara ufan iman-nsen d inelmaden. Ugmen-d Yer-sen ula d azal n tlelli. M ara ten-tawḍeḍ Yer tlelli-nnsen, ur ttagwaden ara, ur ttwexiṛen ara ula zdat n igennawen-nnsen. Tecfam akw Yef Udissus, asmi ira ad yuYal Yer wexxam-is. Iqubel urfan n Neftun, agellid n Yilel. Ur t-yugad ara. Ur s-yekni yara. Akka igan Yegrikkiyen. Werğin jnan zdat yegduden nniḍen. Snulfan-d leqwanen yelhan i s ara idirren akkenni, ṭṭfen deg-sen, ttagwaden-ten, ttnaYen fell-asen, ṭafaren-ten akken iwata. Akken qarren, agdud i wumi igelzen leqwanen-ines, i t-yeggunin d Taṭiranit. Leqwanen n tmurt n Tegrikt mačči d uguren, leqwanen n tmurt n Tegrikt sdarayen tdikit* neY taYdemt d tlelli.
Anect-agi, ur t-nettaf ara Yer yegduden nniḍen. Di Maṣer, kulci ibedd i lmend n Farun. Kulci d ayla-ines : ama d tamurt, ama d imdanen-is. Yeqqar-asen maḍi i wegdud-ines d akken netta d mmi-s n ugennaw, ma mačči d netta i d agennaw maḍi. Akkagi akw igan yegduden n usammar, Ifeṛsiyen, Icinwayen, Aṛaben… D tagi i d tissirit-nnsen. Γer-sen yella ugellid amuqran, yella sselṭan, yella lewzir, yella nnbi, yella Ṛebbi… Annect-agi, mazal-it ar ass-a. Agellid n Lmeṛuk, akken ad yeqqim i lebda Yef atṛun, mazal yeqqar-as i wegdud-ines d akken netta yefruri-d di nnbi. Γer Yegrikkiyen, ulac annect-agi, yella kan Lqanun. Akken qarren Ilaṭiniyen : Lqanun yeweṛ, maca d lqanun.
Atah d acu i yewwin imezdaY n Atinay akken ad sallin taripublikt d tdimukṛatit di tčiṭa-nnsen. Taṛipublikt tebna Yef Leqwanen. D nutni i d tidett. Snulfan-d tadimukṛatit, tagelda n umeslay, imi si zik Yer-sen tagrawt anda gerrwen, ttmeslayen, ttdukklen, beggsen akw i wayen yellan, ama i talwit, ama i lgirra. Assagini, akk timura yenernin, timura yeṛwan, d tidak-nni d-yugmen di tsirit n Atinay, d tidak-nni i yegan ayen gan Yegrikkiyen n zik. Timura, anda ameslay yela azal, anda llant tseqquma, anda tella tlelli n umeslay. Di tmura yenernin, yal akiwis* yezmer ad d-yefk ṛṛay-is. Di tmura tiṭiraniyin, yiwen mačči yezmer ad d-yehdeṛ "Yenna-d Ṛebbi", "yenna-d nnbi", "yenna-d ugellid", "yenna-d sselṭan", "yenna-d ccix", "yenna-d uğaddeṛmi…" Igduden n tmura-yagi werğin llant tisequma deg umezruy-nnsen, werğin gerwen, werğin meslayen ger-asen. Yiwen kan i yettmeslayen deg wemkan-nnsen. Igrikkiyen ttran ameslay. Win ur d-nheddren ara Yer-sen, winna qarren-as ur yenfi ara. Akken qarren Leqbayel m ara yilli yiwen d asusam, werğin d-yefki ṛṛay-is di tseqquma, qarren-as : « Winna am win yernan turett i texxamt. »
Lqeṛn wis-V agrikki
Awal n Tfiluẓufit yekka di tmeslayt tagrikkit "Philosophia" - Philo : amdakkel neY win iḥemmlen, Sofia : tamusni. Ifiliẓufiyen igrikkiyen bdan anadi Yef iberdan yessufuYen Yer tidett. Maca yal afiluẓuf d acu n webrid i d-yewwi. Γef wayagi i guten iberdan neY teskula n tfiliẓufit, Yef wayagi i ttemgaraden ger-asen wagad iḍefren tamusni-yagi.
Tamurt n Tegrikt d dduḥ n Tifiluẓufit. Syen teffeY Yer tmefrurt n Ṛuma, syen sakkin tuY akk ddunit, ladYa tama n umalu n umaḍal, am Yuṛupa, ladYa di tallit i wumi qarren "Tallit n tafat."
Tafiluẓufit tlul di tmurt n Tegrikt ger lqern wis-VI d wis-V zwar tallit-agi-nneY. Di leqrun-agi i d-tenulfa di tidmi neY di tlugust tallaYant. Syen i d-tebda tmusni tafrart, tagi i Y-d-yewwḍen ass-agi. Imusnawen igrikkiyen snulfan-d tamusni tamaynut mgal tamusni taqdimt, tinna yebnan Yef tmucuha d ddin. Llan deg-sen wagad musnawen aṭas, am Plaṭunus d Arisṭutilis. Maca Tafiluẓufit tella Yer yegduden meṛṛa, ula d widak-nni i wumi qarren Yegrikkiyen "Ibaṛbaṛen", maca di tmurt n Tegrikt i tt-uran, i s-gan leqwanen, i tt-feṣlen, i s-fkan udem-agi tella akka tura.
Lpulitik, tadimukṛatit d tkiwisit
Imi llan yegduden nniḍen fkan ṛṛay i igelliden-nnsen ttgen ayen i sen-yehwan, Igrikkiyen nutni, snulfan-d tadimukṛatit : ṛṛay i wegdud. Yal amezdaY n tčiṭa n Watinay, ma yedda-d di tesYart, yezmer ad yuYal d amṛayi Yef tčiṭa-ines. Yerna yal tikkelt m ara d-tger tesYart yiwen ukiwis atinayi, issefk-as ad d-yefk leḥsab i ikiwisen itinayiyen. Yerna diYen win d-tger tesYart akken ad iṛṛay, ur yetteeṭṭil ara. Mi ixdem ciṭuḥ, ilaq-as ad yeğğ amkan-is. Maca ṛṛay ur ttikkin ara deg-s ibeṛaniyen, iseklafen d tlawin.
Agad yeṭṭfen ṛṛay d nutni i ibenun ayen akk i ilaqen i imezdaY n tčiṭa : izuliYen, iberdan, tigerwa, idasen d wayen ttiḥwiğğen ikiwisen n tčiṭa.
TiYdemt neY tidikit
Yal akiwis, ma tegrit-id tesYart, izmer ad yikki di jijma Yer tama n juğ. D nutni i ttigezmen tagara.
Idrimen
Di tčiṭa n Atinay i d-snulfan tipyasin n yedrimen i tikkelt tamezwarut. Snulfan-tent-id akken ad gen yis-sent lkumiṛs.
Tyaṭṛ, arti d tira
Di tyaṭr neY deg umezgun agrikki yella kulci. Yella udiskuṛ, lmuzigga, aceqquf neY lmaṣk, ikkustimen, tiYawsiwin n turart d yemruran yetturaren Yef tsekla. Ttgen tatṛajiddit i d-yettalsen Yef tallit n ihuṛiyen, imyura dYa yettwasnen deg warti-agi neY di tnaẓurt-agi, llan Ayxuluṣ, Sufuklus d Uripidus. Ar tama n tetṛajiddit tella tkumiddit : tagi d ticeqqufin n teḍsa, anda imyuraren sfuttuyen deg ikiwisen n tčiṭa, ladYa imṛayen-is. Deg warti-agi amyaru yettwasnen aṭas d Arisṭufanus.
Ar tama n Tyaṭr, llan diYen yirxitktunen akk d wid yettzewiqen ixxamen n baylek, am yegṛafusen neY yeskulftuṛen : wid isebYen d wid yessalayen igelma. Llan sin inaẓuren ttwasnen aṭas di teskulftuṛt, wiggi d Fidyas d Pṛaksitilis. Asmi yesulli Piriklis takrupulist n Atinay, d Fidyas i iyefren d ccaf n twuri.
Uraren n ulampus
Igrikkiyen d nutni i d-yesnulfan uraren n Ulampus. D nutni i d-yesnulfan leqwanen n wuraren-agi. Uraren-agi ttillin-d di tmurt n Tegrikt yal 4 ssnin. M ara d-awḍen wuraren-agi, ttawin-d talwit. Ma tella lgirra, tḥebbes, ḥacama fukken wuraren-agi.
Tibbibliyuttikkin
Zwar Igrikkiyen, ulac ixxamen anda igduden jemeen libriwat-nnsen. D nutni i d-yesnulfan tibbibliyuttikkin.
Tafiluẓufit d tmusni
Ulama Plaṭunus d Arisṭutilis snulfan-d tafiluẓufit tatrart, maca amgared-nnsen yegla-d s waṭas n nfee i tmusni tagrikkit. Plaṭunus, adyalistikki, winna yettwalin s igenni; ma d Aristitulis, netta d ariyalistikki, winna yettwalin Yer lqaea, ayen yellan, ayen ibanen.
Taskula n tfiluẓufit tagrikkit
Tallit zwar-Sukṛatis (Tallit taṛkayit)
Tazwara tella teskula n ifiluẓufen zwar-Sukṛatis. Tagi tebda-d di tegzirin n Yiyunya d tegzirt n Sisilya di tlemmast n lqern -VII almi d tallit n Sukṛatis. Γas ma llan kra n ifiluẓufen yeddren di tallit-nni n Sukṛatis, maca sawalen-asen ifiluẓufen zwar-Sukṛatis imi mazal ṭṭfen di tikta-nni d-snulfan ifizikiyen imezwura.
Taskula tis-I d taskula n Tanyunit. Ger ifiluẓufen n tsukla-yagi yella Ṭalis n Militus, Hiṛaklitus d Anaksiminis. Ifiluẓufen n tskula-yagi, nutni, ttnadin s wacu i Yef yebna wurbi. Yal yiwen deg-sen d acu i d-yufa. Ṭalis yeqqar d akken kulci yekka-d deg waman, Anaksiminis, netta, yeqqar kulci yusa-d deg warya. Hiṛaklitus, Yas akkenni mačči n tegzirin n Yiyunya, maca qnen-t imusnawen Yer tsukla tanyunit. Hiṛaklitus, netta, yekka-d di Yifisu. Γur-es, kulci yeffeY-d di tmes. Hiṛaklitus yenna-yas : "Kulci yettmettat, kulci yetteeddi."
Tasukla tis-II n tfiluẓufit-agi tamezwarut, qarren-as Tasukla n taṭalikkit : wiggi d ifiluẓufen igrikkiyen yettidiren di tmurt n Ṭelyan, ladYa di tegzirt n Sisilya, am Umpiduklus. Taskula taṭalikkit yesnulfa-tt-id Piṭagurus. Ifiluẓufen-agi d nutni i d-yennan i tekkelt tamezwarut d akken iṭij yeṭṭef talemmast n kosmos. Umpiduklus yuffa d akken ddunit tga s 4 ilemten : aman, arya, times d wakal. Umpiduklus, Yer-s, d tayri d lkeṛh i Yef ibedd kulci.
Taskula tis-III d taskula n talyatikt. Yella ger-asen Gzinufanis, Paṛminidis d Zinun n Ilya. D waggini i d-yesnulfan tadidaktit. Wiggini d nutni i yeqqaren : Ulac d acu i d-yekkan deg ulac; ulac d acu i d-yebdan, ulac d acu ara i yfakken.
Tasukla tis-IV d tasukla taṭumust. Win musnawen aṭas di teskula-yagi d Dimukriṭus. D wiggi i d-yuffan aṭumus.
Tasukla tis-VI d tasukla taṣufismit. Wiggi ttfiluzufiyen Yef kulci, mačči Yef wurbi kan. Ger wid yettwasnen deg-sen llan Pṛuṭaguras d Guṛgyas. D wigi i d imenza i d-yesnulfan tadinṭulujit1 neY titekt2.
Tallit n Sukṛatis (Tallit taklaṣikkit)
Tallit n Sukṛatis tebda di lqern wis-V zwar tallit-nneY.
Tasukla tis-I d tasukla takkadimit. Tasukla-yagi d tin d-yesnulfa Plaṭunus. D anelmad n Sukṛatis. Plaṭunus netta yettnadi iberdan i ilaq ad yeḍfer wemdan akken ad yuYal yelha. Awal amenzu n Sukṛatis : "Issin iman-ik s yiman-ik." - Sukṛatis yesexdem aṭas tamiṭudit tadidaktit. Mara yettmeslay d wayeḍ, ad t-yesteqsay, winna nniḍen ad s-d-yettara. Sukṛatis sawalen-as "lqibla", imi yessen ad yessirew allaYen.
Tasukla tis-II d tasukla n tlikit. Tasukla-yagi yesnulfa-tt-id Arisṭutilis. Arisṭutilis yumen kan s wayen yellan. Netta, Yer-s amdan, mačči d lmektub i t-yesselhuyen, maca dayen kan i ixeddem. D netta i s-yennan : "Amdan d lmal afiluẓufi".
Tallit tallinistikt
Asmi yekfa tallit taklaṣikkit, tamurt n Tegrikt tekcem di tallit talliniskit. Di tallit-agi llant diYen waṭas n teskula.
Taskula tis-I d taskula tasṭuyikkit. Isṭuyiken d aggad yettseniden Yer lḥiḍ, ttṛağğun, neY ma tram d agad ur nettayes ara. S tlaṭinit sawalen-as i tfiluẓufit-agi Patientia. Wiggi qarren d akken amdan issefk-as ad yeddu akken ddan waman.
Taskula tis-II d taskula tapikurit. Tagi yesnulfa-tt-id Ipikurus. Qarren-as diYen tafiluẓufit n wurtan. Ipikkur yeqqar d akken amdan akken ad yaf iman-is, ur s-ilaq ara ad yettagwad lmut. D netta i d-yeğğan awal-nni : "Lmut ulac-itt Yer-nneY, imi m ara nilli, nettat ulac-itt, m ara tilli, nekwenni ulac-aY."
Taskula tis-III d taskula taskiptikt. Win ttcukkun di kulci. Γer-sen ulac d acu i yellan. Γer-sen amdan ur yezmir akk ad yennal tidett, imi tezga txuṣ. Awal-nnsen : "Ayen kan i ilaqen !" - Γer-sen iḥulfuyen n wemdan ur sawḍen ara akken ad wallin tidett akken tella, iḥulfuyen-nneY zgan ttakren-aY. Ulac win isekden akken ilaq, ulac win isselen akken ilaq...
Ger tsekula-yagi meṛṛa, tella tsukla takinikit. Tinna i d-yesnulfa ufiluẓuf, deg wesseggwas 390 zwar tallit-agi-nneY, Antistanis neY Antistan (- 444/-365) wuYer yelmed Dyuginis neY Dyujan (-413/-327).
Antistan yella d anelmad n Sukṛatis. Asmi yemmut uselmad-ines, iṛuḥ yezdeY di Kinuẓargis, anda iqebblen "Igrikkiyen" ur nellin ara d iseklafen, maca diYen mazal ur wweḍin ara d ikiwisen. Γef wayagi dYa i sen-nsemman i inelmaden-ines Ikiniken. Antistan yettawi yid-es aeekkwaz, s kra n win d-yusan Yer-s akken ad yeselmed, a t-iwwet. Ulac akk win i izemren ad t-iqerreb, ala yiwen. Wagi d Dyujan n Sinupi. Asmi yebYa ad iYer Yer Antistan, iḍefr-it. Acḥal n tikkelt i t-iwwet Antistan s ueekkwaz ar uqerruy, maca Dyujan yegguma ad yerr aḍar. Yiwen wass isuY fell-as Antistan : "Keččini waqila yeqqur uqerruy-ik ?" - Yerra-yas Dyujan, yenna-yas : "Yeqqur ugar aeekkwaz-nni-inek." - DYa deg wass-nni yewwi-t Antistan. Atah wamek yuYal Dyujan d anelmad n Antistan.
Ifiluẓufen ikiniken ttnadin uṭarkiya, tudert anda amdan izmer i iman-is, yettidr s wayen yuhwağ kan d wayen yesea. Degmi Antistan yelmed Yer Sukṛatis, am netta, yummen d akken tudert yelhan tettekk-ed di tudert tafessast, tudert anda amdan yelha kan d wayen t-yegzan, neY d wayen yellan deg-s. Ayen akk d-yettasen si beṛṛa, ayen ur d-nekkin ara seg-s, winna ulac win i izemren ad t-ibeddel. Degmi yal yiwen ilaq-as ad yesteqnee s wayen yesea. Asmi steqsan Antistan, nnan-as : "D acu i ilaqen ad tyeg wemdan akken ad yuYal yelha ?" - Yenna-yasen Antistan : "Ilaq-as ad yelmed Yer wid yessnen amek ara ineY deg iman-is ayen n ddir."
Llan diYen wagad yuran d akken Ikiniken, semman-asen akkagi Yer yeqjan. Imi s tegrikkit Aqjun qarren-as "kunes". Imi Antistan yettidir am aqjun. Antistan, am Dyujan, yettmeslay einnani, ur yettesteḥi ara; iḍerreg, yettbecic deg uzniq; itett kulci; itett ula d aksum azegzaw. Ur ten-d-tecqi yara akk di medden. Atah acimmi i sen-sawalen i Ikiniken iqujan. Akken qarren Leqbayel m ara wallin yiwen ur yeḥṛif ara, qarren-as : "Anda i itett i iḍerreg." Maca Ikiniken, ma ttmeslayen akkagi, nutni iswi-nnsen mačči d tifuḥit n yimi. Ikiniken ma yella ttzeggiden ameslay, ttgen-t akken kan ad rren s imukan-nnsen wagad yettzuxxun, wagad yesemYaren iman-nnsen d wagad yeččuṛen d nnefxa.
Llan diYen wid d-yeqqaren d akken semman-asen ikiniken, imi ttYimin deg yiwen wemkan i wumi qarren "Kunilos", anda ttnejmaeen yiḍan. Am Lycée, anda ttnejmaeen waluben i wumi qarren s tegrikkit "Lycaon", dinna i yeselmad Arisṭutilis.
Antistan Yur-es acebbub, ur yessirid ara, yerna yettlussu lqec icergen. Yiwen wass yeqqim di tegrawt, akken kan iwala Sukṛatis iteddu-d, iga akka iqeeed akkebbuḍ-is, isekn-ed ijifer n ukkebbud-nni-ines, winna akkenni i icergen. Imuql-it Sukṛatis, yenna-yas : "Effer ijifeṛ-ik yeqersen, baṛka zzux, a Antistan !"
Dyuginis neY Dyujan akiniki
Dyuginis n Sinupi neY Dyuginis akiniki d netta akk i ittwasnen deg teskula-yagi takinikit. Fell-as akk i yuran aṭas imusnawen d yemyura. Ulac win ur t-nessin ara di tmurt n Attikus. Dyuginis yettidir di beṛṛa, am Antistan, yettlussu akkebbuḍ, yettawi yid-es aeekkwaz d tmuziṭ neY tajelabt yetteeliq ar wemgeṛḍ-is. Dyuginis yekṛeh tudert n imeṛkantiyen, iḥemmel tudert tafessast. Dyuginis ulac akk d acu i yesea. deg yiḍ, yeggan sdaxel n tbettit. Sawalan-as diYen Yetnayiten "Dyuginis aqjun".
Dyuginis Yur-es iles qeṭṭie. Yettmeslay einnani, yesfuttuy einnani ula deg imuqranen. Ulac win i iyettaggwad. yekkat ula deg umefrur Aliksandṛus Umiggus, agellid n Makidunya. Asmi i d-yusa a t-iwali, yuffa-t-id yeseḥmay iṭij. Ibedd zdat-es, yenna-yas : "Suter-d akk ayen triḍ, ad k-tefkeY, a Dyuginis." - Yenna-yas Dyuginis : "Wexxer Yef yiṭij-iw !" - Plaṭunus, asmi testeqsan inelmaden-is : "D acu i twallaḍ di Dyuginis ?" - yenna-yasen Plaṭunus : "Dyuginis d Sukṛatis yeffeY leeqel."
Dyuginis d mmi-s n Ikisyus. Ikizyus Yur-es lbanka di Sinupi. Baba-s n Dyuginis, asmi teṭṭfen ixeddem idrimen isekkaken, wwin-t Yer lḥebs, ma d Dyuginis, netta, yerwel Yer Atinay. Sinikus, afiluẓuf alaṭini, yura Yef Dyuginis d akken yettlussu akebbuḍ (Tribon), iteddu ḥafi, yeggan sdaxel n tbettit tamuqrant. Dyuginis yettidir swayen s-d-ttakken inelmaden-is. Ticki ur yesei ara inelmaden, ad tafeḍ yettmetra. Dyuginis yettmetra. Wallan maḍi yettmetra igelma. Asmi testeqsann nnan-as : "Amek armi, a Dyuginis tettmetraḍ igelma n wedYaY d umaṛmaṛ ?" - Yenna-yas : "Akken ad aYeY tanumi d tagwayin". - Maca akken t-seYren imestaren-ines, yettidir s cwiṭ. Degmi yibbwas, iwala yiwen wegrud itess aman deg urrawen-is, dYa iga akka, iwwet afus-is Yer tjellabt-is, yekkes-d afenğal-nni i deg i itess akken, iḍeggeṛ-it. Yenna-yas : "Imi zemreY ad sweY deg urrawen-iw am wegrud-inna, ayYer ara ttawiY yid-i afenğal ?"- Γas akkenni d afiluẓuf amuqran, Dyuginis ilemmed ula Yer iggurdan.
Yiwen wass, Dyuginis yeṭṭef aYeṛabu, yunag Yer tegzirt n Aygina, ṭṭfen-ten Ipiṛaten, dYa zenzen-t d aseklaf Yef Kurintus. Imi t-ṭṭfen di ssuq, iqerb-ed yiwen umeṛkanti akken ad t-isiwem, maca uqbel ad yemsewaq d ipiṛaten-nni t-id-yewwin, yesteqsa Dyuginis, yenna-as : "D acu i tesneḍ ad txedmeḍ ? " - yenna-yas Dyuginis : "SsneY ad geldeY Yef yergazen."- Degmi i yeeğeb i wemeṛkanti-nni, iga akka yuY-it, yerra-yas tilelli-ines.
Aṭas diYen i yuran yemyura Yef lmut-ines. Llan wagad i yuran d akken Dyuginis yemmut degmi i t-yečča weqjun. Nnan d akken Dyuginis yuffa aqjun itett iYes, iṛuḥ ad s-id-yekkes akken ad t-yečč, dYa yečča-t-id weqjun. Syen sakkin yemmut. Llan wagad yuran d akken yiwen wass yemxaṭar, yečča aqirniḍ d azegzaw, iweḥl-as, dYa yemmut.
Dyuginis yemmut di Kurintus. Uqbel ad yemmet yenna-yasen i imdukkal-is ḍeggret-iyi ar ugudu. Maca imdukkal-is ur s-uYen ara awal, neṭlen-t, rnan sullin-as tastilit s umeṛmaṛ n Paṛus, zewqen-tt s ufella s ugelma n weqjun. Uran sufella n umeṛmaṛ-nni :
Ula d axulxu ikennu i tewser n wesru,
Maca, isem-ik, a Dyuginis, ula d lebda ur tmeḥḥu.
Imi ḥaca keččini, i d-yeseknen i imdanen, d acu i d tilelli,
D tudert yelhan d-yezgan deg yixef n webrid iqeeden i tikli.
Nuṭat : 1) Tadikit : du grec Diki/justice. 2) Akiwis : du latin Civis/Citoyen.
1 Tadintulujit : du grec Déontologia/Déontologie.
2 Titekt : du latin Ethics/Etique/Morale.


text:
Yusa-yaɣ-d yiwen isali id-yeqqaren: Mass Maǧu Aɣilas ( Madjou Aghilas ) hatan yettwacelqef (yettwaker) di tama n tegzirt ass n lexmis 18 tuber 2012 yernu Ilemẓi-agi yuḍen aṭṭan n sekkar.
Taddart-is “At Illul” id-yussan deg uẓeffun, tessawal i yeqbayliyen anda ma llan akken ad ilin ɣer yidis n twacult n ilemẓ yag, i wakken ad d-yuɣal ɣer wexxam-is.
Tettwaheggad yiwet n tikli akked tagant n snat swayeɛ akken ad d-yili usutar n ussareḥ n Ɣilas melba ccerṭ. Tikli-agi ad d-tili ass n Lḥed 21/10/12 deg uẓeffun seg wexxam n tɣiwant a la ma d axxam n Tedwirt n temdint agi.
Tadyant-agi ad d-ternu ɣer waṭas n tiyaḍ id-yellan yakan di tmurt n iqbayeliyen. I wesmekti kan tadyant taneggarut d tin n Muqran Belqasem id-yellan di Meɣres 2012. Aṭṭan agi id-yeɣlin ɣef tmurt n iqbayliyen yettnerni seg wass ɣer wass.
Asteqsi-nneɣ d wagi: Anda yella udabu? D anwaten yemdanen agi itezzin am tgarfiwin ɣef tmurt n n iqbayliyen? Acuɣer ayagi yettili-d kan di tmurt n iqbayliyen?
Sɣur: Muccen.


text:
Aẓawan
Aẓawan d taẓuri i srusuyen leṣwat wa zdat wa akken a yaǧeb aɣref. Aẓawan s tefransist d musique, s teglizit music, dayen i d-ikan si tutlayt tagrigit Muse. Di tmurt n Grik Taqburt, tẓa n Muses llant d tiyakucin (goddesses) n uẓawan, d tamedyazt, taẓuri, atg.
Aẓawan d ṣṣut i wenɛen akken ilaq. Ma yella yiwen ikat di tkaṣrunin s lebɣis, neqqar ixeddem aẓawan ɣas akken kra n medden deg wexxam ur s yen ɛjib ara waya.
Aṭas n yiḥricen uẓawan i yellan : Aẓawan n klasik, Aẓawan n weɣref (Pop), Aẓawan ǧaz, Rock and roll, Aẓawan amaziɣ, atg.


text:
Tag: tilYa
IneYmisen n tsenselkemt
Screenwise iga yuwen usenfar ira ad issufeY Google, yakkan 25$ n usYa mnid tilYa tusligin n imzemmizzelen-nnes. G tesga-nnes, Google izzewar-d “asnefli n ifarisen-nnes” seg tilYa nna inna
Read More
IneYmisen n tsenselkemt
Amata g imaggaten n Internet Yursen amiḍan g facebook, da digs ttemraran iwaliwen d imeddukkal-nnsen nY agawes-nnsen. Ayenna digs srusen, kigan ur issin id bab-nnes ayd iga facebook.
Read More
TaYellist
Ilula-d yan uwekkYwẓan amaynu ittasin tilYa n imessadren n lbankat, da as-qqren “Carberp”. Yugr “Zeus” lliY nna iwtan wahli d aselkim. Mas t-yugr “Carberp” ur da t-ttamzen imgelwekkaten
Read More
IneYmisen n tsenselkemt
G uyeddeY n umesseḥtu nra ad awen-nn-nesnil yat tatiknikt nna swurun ixendallasen ittasin tilYa n ifeganen g “Internet”. Ggudin iberdan s ttasin tilYa maka illa yan ubrid idrus
Read More
IneYmisen n tsenselkemt
Axendelles, neY “Phishing” s Tnegliziyt iga-t yat takiknit nna sskern ittsen ixendallasen afad asin, smuttern d smersen tilYa tibaḍniyin n mdden mi mdin. Mara ad iss-afen, da ttasin
Read More


text:
“Lmektub d yiwet n tezmert id-yekkan nnig-nneɣ akken ad tseddu, nebɣa neɣ ur nebɣi, timsal ara yettaččaren tudert n yal yiwen seg-nneɣ”. D wa i d anamek id-as-yesfka usegzawal i lmektub. Yettkemil diɣ (usegzawal) yeqqar : “lmektub d asmed n tedyanin i neǧrent tregwa n tudert n yal amdan neɣ n yal timeti. Amud-agi n tedyanin, yefɣen lebɣi n umdan neɣ n tmeti, aḥkim-is d lqedra tuffirt, tin ɣef ur yedli yiwen”.
Lmektub, di yal zzman, yecɣeb tidmi n yemdanen. Izemniyen, imusnawen, at wawal d tira kkes-d amek ur d-wwin deg unadi-nsen (ɣef inumak n lmektub) akken ad sefrun acu i d lmeɛna-ines. Yal yiwen anta tamuɣli i as-yefka. Ґer André Malraux (1901-1976) lmektub mačči d lmut. Lmektub d ayen yakk id-iḍerrun neɣ id-yettnulfun, yettḥatimen ɣef umdan ad yegzi tafirt n yiman-is (la conscience de soi). Si Lǧiha-s Emil Cioran (1911-1995) yettwali d akken win ur numin ara s lmektub werǧin yeddir. Jean Giraudoux (1882-1944) netta yeqqar : “lmektub d azrireg amɣiwel n wakud”. Si tama-s Romain Rolland (1866-1944) yenna : “lmeḥtum (l’impératif) d nekkni i yettnadin fell-as”. Ihi am akka nettwali, tawenza teṣṣaweḍ (ɣer yiswi-s) widen umu yehwa, tdeggir (ɣer yiswi-s) widen umu ur yehwi ara. Lmeɛna n wawal d akken amdan yella d anekruf zdat n lmehṭum. Tudert-is tella deg yirebbi n lmektub. Ayen id-yeẓda lebɣi n lmektub, nebɣa-t neɣ ur t-nebɣi, leqrar-is d tilin. Amdan ma yefka azuɣer i tira n twenza timsal ad d-nulfunt s shala, ma yella yegga nmara ur yezmir ad iqereɛ kra. Ahat anziyen n teqbaylit ttakken-d tugna iwenɛan ɣef tedyant-agi imi deg wawal neqqar : “ayen yuran ad iɛeddi” neɣ “tira n twenza ur tṣefeḍ” neɣ “akka id-aɣ-yura”.
D aḥulfu-agi nesɛa mgal lmektub i yeǧǧen tidmi–nneɣ teqqaz trennu akken ad tegzi lɣerẓa n tira yellan ɣef twenza. Ayen yeḍran d wayen id-iḍerun neɣ ara d-yeḍrun ɣer tuget n yegduden yeddez yebrez imi si zzman i yura. Imi yura ilaq ad yenulfu, ilaq ad yilli, ilaq ad yeḍru. Lmektub yella i lmeḥtum d akken. Amdan yerbeḥ neɣ yexṣer, yuli neɣ yuder d lmektub-is id-as-iraden akken. Amdan cbiha-s d ifer yeselɛeb waḍu n lqedra akken ad yeɣli neɣ ad yezg anda kan id-as-yehwa i nettat. Deg tidmi n yemdanen lmeḥtum d lebɣi n lqedra, u lqedra leqlam-is werǧin yecceḍ.
Telha tmuɣli yefka umdan i lmektub neɣ dirit wi cqa, imi ay akken yebɣu yili, mi teẓẓay teɛkemt n tudert ɣef yixef taɣzint-nneɣ tettqelib ɣef isufar n ṣṣber deg usbibi n dnub i lmektub. Ґef ubeḥnuq-is i nṣeffeḍ tucḍiwin-nneɣ, asḥisef-nneɣ, ɣelluy-nneɣ deg ubrid tenǧer ddunit. Di yal tikkelt deg ara yeknu lebɣi-nneɣ i lebɣi n weɛdaz, neɣ ad yeḥnunef zdat icqirriwen n tudert, neɣ ad yeḍḥu yekna zdat taẓayt n tedyanin id-tettnawal tudert, yal mi ara aɣ-yeseḥfu unadi ɣef isufar yettagen lemqud i temɛict, yal mi ara aɣ-yessefcal unamar n wussan, yal mi ara d-yeḍḥu negguma ad neqḍeɛ abrid s tikli, yal mi ara aɣ-id-rran leḥyuḍ n tillawt, nettṣebbir iman-nneɣ s wawalen-agi id-yugman di lbir n timurṣad dɣa neqqar-as : “akka i ijerred ɣef unyir, d wa i d lmektub, akka i iqader di twenza, akka id aɣ-yura...”.
I wakken ad yessusem uqlileḥ s wacu tecweḍ tasa, lmektub d tabarda yelhan. Deg udem-agi yettuɣal lmektub d ajermuq s wacu nxenneq tiɣri n tafirt-nneɣ id-aɣ-yettqazamen s tuzmiwin qerriḥen yal mi ara nemderkel ɣef ublaḍ n facal. Mi nḥulfa s temẓi n tezmert-nneɣ mgal ddunit, nesseḍlam tawenza, nettara-tt d nettat i d aserggel zdat lḥewj n ṭmeɛ n lebɣi uxmit yefren deg ixfawen-nneɣ. Aya nettemlil yid-s deg yifyar-agi n Matoub Lounes :
Ur d-iyi-sseḍlam
Seḍlem lmektub yeɛṣan
Ur yuli wexxam
S tayri n temẓi iɣ-yeǧǧan
Taggara nezdeɣ d ṭlam
Iruḥ yakk wayen nessaram
Ddunit tɛebba-am
Yura way-agi id-yeḍran
Ayen iɣ-yuɣen, ayen iɣ-yeseqraḥen, ayen iɣ-iregglen abrid ɣef wayen nettnadi neɣ nessarem d tawenza. D nettat i d aɣalad isudden iberden fell-aɣ. Axṣim n wayen iḥebbken deg-nneɣ yellan d amani neɣ d iswi, neɣ d asfillet d lmektub. Lounis Ait Menguellet yewwi-d ɣef unamek n wawal deg ifyar-agi :
Akka is-yehwa i lmektub
Lexyuḍ i ncudd yakk fsin
Anwa ara yawin ddnub
D wid iɣ-yebḍan ɣef sin
Kra nekseb d kra wuɣur nessaweḍ uqbal tallalit-nneɣ i yura. Tazmert-nneɣ neɣ leɛtab-nneɣ akken ad as-newɛu i miḥlal iɣ-iceɣben llan kan d allalen amer yisen amdan ad yennal ayen yerɣeb di yal aḥric n tudert ama deg wayen yeqnen ɣer tayri neɣ ɣer wayen nniḍen. Qarren ala ayen id aɣ-iketben ara aɣ-yaɣen. Di lǧara n tikti yeqqar Ait Menguellet Lounis :
Tketbeḍ-iyi
D ayla-w i d-iyi-fkan
Tektebeḍ-iyi
Teṣeḥed-iyi-d di lmizan.
Afran ur yelli ! Ala ayen s wačču yeččur wedlis n tudert ara yesɛun leqrar deg ubrid n ddunit-nneɣ. Akken yebɣu yuzzel umdan neɣ yeqlaleḥ d awezɣi ad yennal ayen ur d-neddi deg tira. Deg akken tafrit-nneɣ temqazem d terzeg n tidet ur nqebel abdil, tikwal yettuɣal uḥiwet n tudert d asḥisef. Di lɣerẓa n wawal yenna Matoub Lounes :
Limer di telhi twenza-m
Ad tecbuḍ tizya-m
Taseṭṭa-m ad terr tili !
Maca tilawt ur d-teclig deg usḥisef n wid meḍruren neɣ yenuɣnan. Tadwat werǧin ad tessefsex ayen teḍbaɛ ɣef unyir. Amedyaz ijerben yal tadyant, yekkan ɣer yal taxlijt n ddunit yezuzun aggasen-is s tuttriwin ur nesɛi lejwab. Yeqqar Si Muḥend u Mḥend :
A qasem a bu tmenqas
Tenɣid-aɣ kul ass
Wehmeɣ d acu i d sebba ?
Ayen nneqma ? Ayen asergel ? Acḥal i yezmer wemdan ad inamer urar n lmektub ? Si Muḥend u Mḥend ur yedrig tamsalt asmi yenna :
Qassem-agi d lhamel
Urǧiɣ-t iɛaṭel
Kul ass ttnajiɣ ɣur-s.
Deg wakken lmektub yeseɛzeg ɣef usuter d uḥalel n yiman, amedyaz yekcem tabḥat n unadi ɣef wayen ara yilin nnig n lmeḥtum. Ixef (di ccew) yettqelib ɣef ttawil s wacu ara yizmir ad yeseknu lmektub zdat lebɣi-s. Di tebḥat am tin, tidmi temɛaber d tilawt akken ad tektil lqis n tselbi n lawan akked tizelgi n tudert. Matoub Lounes yemla-d tixazabiyin n yir aseḥseb deg ifyar-agi :
Ddunit akka i tebna
S iḥarqen akked cctawi
S liser akked lmeḥna
S wungif akked uḥraymi
S lḥif n wa akked d wa
S wacu i yerbeḥ wagi
Mi tewweḍ tgecrirt ɣer lqaɛ
Neqqar d sidi Ṛebbi.
Amlelli yewweḍ ɣer lḥed-is, taɣzin teɣunza amayez. Di tɛajajt n wayen izrin yexleḍ lḥeq d lbaṭal, yezdi wannuz ɣer reffu. Di tidmi yemxabalen yekcem kullec di kullec. Amedyaz yettwalin lmektub d lqedra, d qassem, d tawenza, d Ṛebbi yesemsawi urrif, yegzem tilisa ger ṣṣwab akked tufɣa n leɛqel din yenna :
Anwa yeččan di lḥeq-ik
Wis d lmektub neɣ d amdan ?
S ṣṣber ad yeḥfu ṣṣber-ik
Ul-ik ad t-ɛemren wurfan
Akken bɣu rḥu accaren-ik
Mačči ad tesqucreḍ di zzman
Urrif ur d-yelli ara kan akka s ugacur. Tuget di lawan amedyaz yettwali tixurdas yellan, yefhem d akken di kra n tegnatin tira izedwen deg udlis n twenza tuɣal d tadla n wakud. Ґer Lounis Ait Menguellet ula d ayen ijerred leqlam, tikwal, yettneqleb ɣef bab-is :
Taktabt i ɣriɣ
Tzegel-itt nnuba
Ihi ula d tira teskiddib ? Werdin tawenza tuɣal di ccek. Anwa yuran ? Amek yura ? Acu i d azal n lqedra deg tira ? Tuttriwin ttegrurucent deg unnar n usfedwec ? Matoub Lounes iger-d lwehma-s ɣef tqulhatin icudden ɣer lmektub deg ifyar-agi :
Wis ma d lirada n Rebbi
Neɣ d lɛebd is-tt-icumen ?
Akkin Lounis Ait Menguellet, yefka-d ttbut d akken ayen inesxen ɣef twenza ur yesɛi abdil :
Ur telli lketba yenfan
Lḥeq iban ubrid-is
Maca ttbut sellaw yifer-is.
Di lhejna n unadi ɣef sseba yunfen timsal ad smirjiḥent ɣef ufurk n “ih” neɣ “ala”, yuli dexxan n times yuɣen deg yixef. Abbu-ines yesbur i tidmi yegren di tgezdiyin n wetlaf ɣer tegzirin n lwehmat. Di tilawt ahetwir yekker gar wul d “Nekk” ines. Ddwa-s d tarewla. Tarewla ɣef yir zher, ɣef yir tawanza :
Aql-i usiɣ-d aberrani
Azekka ad ruḥeɣ
Ґliɣ-d i taddart-agi
Ǧǧet-iyi ad nseɣ
Ad awen-freɣ isem-iw
Rewleɣ-d i zher-iw
Nekk d lmektub gget-iyi
Nekk yid-s i nnuɣeɣ !
Tewweḍ liḥala ɣer din. Yerwi lebḥer deg yezder yixef. Lmektub bu cceḥnat ma yerra amdan gar wallen-is ad t-yeselɛeb am ticirt deg wennar n lemḥayen. Ruḥ iṣebren, armi teseḥfa ṣber tuɣwas !
A lmektub mmel-iyi-d kan
Amkan deg ur k-id-ttemliliɣ
Mmel-iyi widen yenfan
Bɣiɣ ad yidsen iliɣ
Ad ak-beɛdeɣ segmen wussan
Ahat iṭij ad t-waliɣ
Ad ǧǧeɣ zyada n wurfan
Tawwurt n sseɛd ar tt-lliɣ
Allen iqemcen, deg wayen runt, ɣunzant tmuɣli. Abrid yudren ɣer yir tibḥatin, yesseɛraq ayen yellan d wayen yefren. Asgerwel d times ur nesɛi dexxan. Gar sin iberdan annuz neɣ reffu, lxetyar am ujenwi iqeḍɛen. Allaɣ tečča tidi n uxamem yesmenyaf nnmara ɣef tamara, yunef i tiɣri tettkukru taɣzint ad teflali :
Gulleɣ ɣur-i ad tedreḍ
Xas ad bedleɣ lmektub
Ma yenna-d Ṛebbi tjehleḍ
Ad as-iniɣ tewwiḍ ddnub
Icetled lefqaɛ anda akken yecceḍ lebɣi. Yulli-d ujajiḥ n lfetna anda akken yekna usirem. Lweɛd xas ma iḥales d igafuren n nneqma, ixef yugi kennu zdat isebdaden n lmeḥtum. Awal (win yakk tejmaɛ tasa) icerreg takmamt n tsusmi yenna : “Rebbi iteddu di nneqma” neɣ “qassem-agi d bu-tlufa”.
Rregmat xas ma teksent urrif ur llint d ddwa ḥellu. Tikwal rregmat d awal kan. Reffu isenden ɣef rregmat iɛebba tazmert n wufal. Amedyaz yefhem belli reffu neɣ rregmat ur zmirent i kra zdat n tidet id-yesufɣen timajatin-is akken s nnmara-s ad tegger ixef yenuɣnin deg yiciwi n tamara . Mi temɣubas, mi yeḥluli urekti n tselbi deg waman n tujegḥa leqrar yettased ansi nniḍen. Ayen yellan d udrig yettifrir am zzit ɣef waman n leɣrur. Tardas iggul ur tt-yezgil yimi. Tagalit werǧin tefka azuɣer i weḥnat. D tin i taɣawsa yewwin imnuda ɣer tafat. Ayen iɣ-yuɣen d wayen ara aɣ-yaɣen iban uniwel-is ansi id yettfuru. Matoub Lounes yegzem i uskasi awal :
Muqel tiyita ansi id-tekka
Ad teffeḍ d sidi bnadem
Ik-id-iḍeqren lemḍla
Ґer leḥq-ik akken at yeddem
Sidi Rebbi d leqḍra
Ur yelli ara d imṣeṭlem
Am kečč neɣ wihin neɣ wa
Seg-nneɣ ulac win it-yesnan.


text:
Imaziɣen
Imaziɣen llan d-imezdaɣ ineṣliyen deg tefriqt ugafa, d-nutni iy yellan d-amur ameqqṛan deg yimezdaɣ en Tmazɣa, tutlayt nsen d-Tamaziɣt, xas ma yella aṭas deg-sen ass-a la ttmeslayen Taɛrabt Tamazɣant.
Imaziɣen ḥerren-d akal d ameqqran, yewwet seg wemda n Isiwan, deg Utaram (lɣerb) n Maṣer alamma d Targa Zewwaɣen d Muriṭanya, ɣef yiri n ugaraw Aṭlasi. Yuɣ lḥal, d Imaziɣen i d agdud n Tefriqt awḥid id-iḥerren anect-a n wakal, imi amur ameqqran deg yegduden ifriqiyen-nniḍen, tikwal sɛan kan akal d amecṭuḥ, tikwal bitt, cerken-t akked yegduden-nniḍen. Imaziɣen ttuneḥsaben d agdud n yiri (race) amellal, xas ma yella nettaf gar-asen aṭas n yimibriken d yiberkanen.
Aṭas n Yimaziɣen id-mazal la ttmeslayen tamaziɣt, rnu deg yiseggasen-a ineggura, aṭas n trebbaɛ timaziɣin id-yennulfan i wakken ad wtent ad ḥerzent tutlayt-nsent. Xas ma yella tantalyin (dialectes) i ttmeslayen Yimaziɣen mgaradent si tama ɣer tayeḍ, maca kkant-d akk seg yiwen n uẓar, seg yiwet n tutlayt, yernu yeshel ɣef waṭas n trebbaɛ timaziɣin ad msefhament gar-asent s tutlayt-nsent, xas ma yella mgaradent tentalyin-nsent.
Imaziɣen mazal ṭṭfen deg waṭas n wansayen (lɛaddat), ladɣa wid yettidiren di Merruk akk d Uneẓruf (ṣṣeḥra), dacu kan, ass-a, aṭas n wansayen imaziɣen i yellan ɣef yiri n nnger, la ten-ttaǧǧan medden yernu ur d asen-ttgen ara leqrar. Nnig waya, ula d tutlayt tamaziɣt la tettuɣal ɣer deffir deg waṭas n tamiwin n Tmazɣa, medden la d-ttaǧǧan, ilmeẓyen ur ttlemden ara, dɣa yessefk ad yettwaxdem kra n leqdic s lḥir i lmend n ussukkes n tutlayt di tmiwa-a.
Ass-a llan azal n 45 imelyan n imaziɣen deg ddunit merra.
Imaziɣen yettwasnen[ẓreg | ẓreg aɣbalu]
Daɣen
Wali[ẓreg | ẓreg aɣbalu]
Tamselyut[ẓreg | ẓreg aɣbalu]
- http://amastan1.tripod.com/ Sɣur Umar Muffuk


text:
mercredi 12 juillet 2017
Azal n TALA deg tmetti
Ad naf Lebni n tliwa-agi, yebḍa ɣef kraḍ (3) yiḥricen : Acercur, amraḥ n tarda, asariǧ n lmal.
1. Acercur : d amkan deg-i i d-ttagment tlawin aman, ttaččarent-d tiḥellabin-nsent.
2. Abraḥ n tarda : d amkan yeṭṭɛen ɣer tesga n ucercur. Lqaɛa-ines tqeɛɛed, tesleɣ s yejdi d ssiman. Deg-s i ssirident tlawin iselsa, iceṭṭiḍen. Yezzi-as-d ṣṣur azal n lqedd n umdan, akken tulawin ad ssirden-t s tuṣṣra. S daxel-is, yella usariǧ d aɣezfan, maca ur lqay ara. Deg-s i d-tteffint aman i tarda. D aman n ucercur yettruḥun di rrayaɛ i yettačaren asariǧ-agi.
3. Asariǧ n lmal : d asariǧ yeṭṭɛen ɣer ubraḥ n tarda, ur ɣezzif ara, ur lqay ara. D amkan deg-i i itess lmal, izgaren, tisita, iɣyal, ulli, tiɣeṭṭen… Yettili-d ɣer tama n ubrid, d aman i d-yettfeggiḍen deg usariǧ yellan deg ubraḥ n tarda i t-yettačaren. Aman yettcercuren deg usariǧ n lmal, ttruḥun di terga ijmaɛay-iten ugelmim. Aman ugelmim, swayen s yis-s tibḥirin deg unebdu. Tessen deg-s iɣersiwen n teẓgi, ibeɛɛac d yijeqqiwen.
Fahim Messaoudène - Aɣmis n yimaziɣen


text:
» Catégorie : Ungal
Awal ɣef Don Kicuṭ n Manca n CervantesCommentaires » 0
Sɣur Samir Tighzert
……………………………………..
Don Kicuṭ n Manca d ungal i yura umyaru aspenyuli Miguel de Cervantes deg sin yeḥricen (amenzu deg useggas 1606, wis sin deg useggas 1616). Ungal-a yettuneḥsab d win i d amezwru yakk deg tsekla tatrart ɣef leḥsab n tɣara n tira-s d wudem iss i d-yedda deg-s wullis. Yewwi-d deg-s umeskar ɣef yiwen wergaz akken bu-nneyya, iwumi qqaren Don Kicuṭ n Manca[1], asmi ieewwl ad yeg am yemnayen iqbuṛen, imi d isaṭṭen[2] iɣef yeɣra deg tektabin. Ameskar yenna-d dɣa seg tazwara : Don Kicuṭ yeɣra yeɣra deg teqsiḍin-nni armi icuf iqerru-s, meḥsub yemxell, ihi ieedda ad yeḍfer abrid-nsen, ulamma tuɣ teedda tallit n yicaliyen am widak.
Taddist
Akken ad yefhem yiwen taqsiṭ n Don Kicuṭ ilaq ad iẓer acu d ungalen n « temneyt taḥewwast », anda teffɣen imnayen akken ad d-fdun wid akk yettwaḥeqren ɣas ma ur ten-ssinen, iwakken kan ad sbedden lḥeqq u ad d-beyynen tabɣest-nsen. Azgen deg-sen ttawin-ten-id kan d timucuha deg tallit-nni tanammast, maca Don Kicuṭ i iselben si tɣuri-s, yerra-tt d tidet, ieewwel ad yeg am nutni, ad d-yerr taɣdemt i lɣaci. Yessufeɣ-d ihi aeudiw-is ihezlen akk iwumi isemma Rusinant (Rocinante s tspenyult), yekkes-d asekkin d waɣer[3] i yellan din deg uxxam tuli-ten tɣebbart seg wissen anwa zzman, takurazt[4] d wayen akk yettiḥwiǧ umgara[5] deg lawan-nni ; syin yessawel-d i yiwen n lǧar-is yeččuren d nneyya daɣ am netta ɣas ma di leeqel-is yella, qqaren-as Sancu Panza, iḥemmel inzan aṭas, d win i yextar ad yili d ameiwen-is deg icaliyen-is, imi akken i ten-sean yemnayen iqburen, yerna winna ɣef uɣyul i yeṭṭafar deffir.
Yuɣ lḥal imnayen iqburen i yettḥaka, yal wa tettili tin i iḥemmel, iɣef yettxemmim m’ara yili deg imennuɣen d unadi n lexlawi ; ihi ula d Don Kicuṭ yextar yiwet kan akka n tfellaḥt tameɣbunt din deg taddart, yerra-tt d tin d « tarfiqt ixemmimen-is », isem-is Dulsinya (Duclinea s tspenyult). Syin ata yebda ihi acali deg lexla, yettnadi w’ara d-isellek ; netta s nneyya-s yetthummu kan, ur yeẓri ma s tidet i yeḍra kra, ma ilaq ad d-iger iman-is neɣ ala, maca itemmeɣ ; dɣa yal tikelt yettaf yeɣleḍ deg leḥsab-is, yeggar iman-is deg wayen ur t-nerzi armi yeṛwa tiytiwin. Di tilawt, kra din yettenbeddal gar wallen-is seg wakken yuḍen, am tikelt mi yekcem deg yiwen usensu n wedrar, yufa din timesdurar yenwa-tent d yessi-s n sslaṭen ukud i ilaq ad yissin amek ara yelḥu, ihi ula d din ixelleṣ-itt. Daymi taqsiṭ-is tessaḍsay nezzeh, tugart imi aɣanib n Cervantes yebna ɣef usaran[6], ahat ulac lemtel-is deg tira. Γas in’as d ayen i t-yeǧǧan mucae, maca yeččur daɣen d tamusni lqayen n wawal, inzan d tengalin i d-yettuɣalen daxel n wullis agejdan, ladɣa deg idewenniyen n Don Kicuṭ d Sancu Panza i yettekttiren deg wawal, acku ula d netta yettekka deg tedyanin akk i d-mmugren.
Azal-is
Annect-a yakk yerra ungal-a yeṭṭef amkan meqqren deg tgemmi taseklant tamḍlant, imi ula d kra n yismawen izeddiɣen kecmen deg tutlayin tuṛufiyin uɣalen d awalen n menwala, amedya deg tefransist : dulcinée (taḥbibt, taxḍibt), rocinante (aeudiw). Llant daɣ tenfaliyin i d-yekkan syin qqiment d lemtul, am m’ara s-tiniḍ yettnaɣ ḥedd d tessirin n waḍu, meḥsub yekkat deg wulac, acku teḍra-yas i Don Kicuṭ asmi d-yemmuger tissirin n waḍu s yiɣallen-nsent meqqren, iɣil d ḥedd igehguhen[7], ihi ieedda ad yennaɣ yid-sen. Syin i d-tekka tenfalin mucaeen : anuɣ d tessirin (se battre avec des moulin).
Yerna ahat izen amezwar n wungal d wa ; imi ulamma imeɣriyen n lqern wis 17 ḥesben-t tagnit kan i taḍsa d tukksa n lxiq, wid i d-iḍefren, tugart deg tallit-nni n tegrawla tafransist ; walan-t d amedya i umdan izemren ad yeseu lḥeqq weḥd-s mgal timetti s lekmal-is. Lḥasun, ayen i d-yewwi d ayen icerken talsa merra ; ahat ad yili ḥedd ssya d asawen ara t-id-yerren ɣer teqbaylit am akken yella deg tuget n tutlayin umaḍal, maca aya d asenfaṛ meqqren, ma yefka-yas ḥedd akud yessefk ad ad ilin imeɣriyen ara t-id-yafen.
……………………………………………………………………………….
Γef ungal Aɣyul n wureɣ n Ufulay (Apuleius)Commentaires » 0
Sɣur Samir Tighzert
…………………………
« Aɣyul n wureɣ » d adlis i yura umyaru amaziɣ Afulay (Apuleus) di lqern wis sin seld Talalit. Yettuneḥsab d ungal amezwaru maḍi deg umezruy n talsa. Yura-t s tlaṭinit.
Ullis i d-yeddan deg-s iḥekku-d ɣef yiwen ilemẓi iwumi qqaren Lusyus (d isem umaru s yiman-is) i yunagen ɣer tmurt Igrigiyen ɣef kra n ccɣel ; yuɣ lḥal Lusyus-a d awnaf aṭas, iḥemmel ad yefhem u ad imeḥḥeṣ di kra yellaun, akken i iteddu yettnadi armi yeereḍ ad yekcem deg lumuṛ n ssḥur d wid i ten-ixeddmen, dɣa yessen-d yiwet n tmeṭṭut, d taqeddact n umdakel-is Milu uɣur yerza, tezdi-ten tayri kra n wussan deg uxxam-nni, akken armi d yiwwas teereḍ ad t-teiwen s ukerrer akken ad yuɣal d igider ; maca i ẓẓher amcum, yuɣal d aɣyul, ihi din i d-bdant lmertat-is d icaliyen-is n leetab akked wid i d-yemlal gar imakaren, iqettalen, imeksawen, ieebbaden n yilluten, imeṛkantiyen d wiyaḍ ; ayen ur nfukk armi t-terra tillut Izis (d tillut tamaṣrit) ɣer ṣṣifa-s tanaṣlit n wemdan. Deg teqsiṭ, m’akken yella deg tfekka n uɣersiw bu-rebea iḍarren, allaɣ n Lusyus yeqqim d win n wemdan kan, daymi yessaweḍ ad d-yedlu ɣef ayen yeffren deg tmetti, cceṛ akk yettmaggan ideg ilaq ad yettekki tikwal netta s yiman-is, yerna acḥal d abrid i yewweḍ ɣer yimi n lmut, s ẓẓher kan i imennee. Ihi d tilufa iwumi yeḥḍer i d-yewwi deg wullis-is anda i d-yessexlaḍ tiqsiḍin d tmucuha iwumi isell daɣen ɣer wiyaḍ ssya ɣer da. Dɣa taxatart gar-asent d tin n Psici (Psyché) d Cupidu i d-iḍehren i tekelt tamezwarut deg udlis-a syin tuɣal terna ɣer tmitulugit taqburt. Aɣanib n umeskar yeččur d asaran[1] ; s kra la d-yettales, yettarra kulci ɣer yir ẓẓher i t-yeṭṭafaren anda yekka uqbel ad kfunt fell-as. Dɣa ɣer tagara yuɣal d axewni ameqqran ibedden i tillut i t-id-isellken si yir tumelt[2] i yesbur acḥal d ayyuren.
Azal-is :
Ungal-a yewwi-d ad t-issinen akk Imaziɣen imi d win i d-yesbeyyinen amur iss i ttekkan lejdud-nsen deg lebni n yidles amaḍlan s lekaml-is, ulamma s tutlayt-iḍen. Ugar n ccbaḥa n tira-s i yettaǧǧan yal amdan ad inadi ɣef laṣel-is, Afulay yella wayen i d-yessedda seg wayla-nneɣ, am ubrid i ss i d-yewwi kra n tmucuha, imi llan tura imnuda i tent-yessaẓayen ɣer tgemmi tamaziɣt n lawan-nni.
[1] Humour
[2] Aspect
Awal n mass Md Akli Salḥi ɣef wungal « Tiyita n tmeddit » (s tefransist)Commentaires » 0
Lecture du Dr Mohand Akli Salhi – enseignant-chercheur au département de langue et culture amazighes de l’université de Tizi-Ouzou
(Publié sur son compte Facebook).
Tiyita n tmeddit est le premier roman de Samir Tighzert. Dans la quatrième de la couverture, on informe le lecteur qu’est également auteur d’une traduction en kabyle d’une nouvelle de Gogol.
Le roman en question ici est un récit de 136 pages dont les six dernières sont consacrées à la présentation bilingue du lexique néologique utilisé dans le texte. Organisé en 10 chapitres, ce roman est traversé par un malentendu entre les deux personnages principaux, Ḥmed Ubandu et Mḥend Umaryus. Ce malentendu, qui remonte à leur jeune âge où moment ils allaient s’engager dans la guerre de libération, se transforme en un véritable secret. Ce dernier se tisse comme une toile de fond laissant les incompréhensions de Ḥmed Ubandu s’exprimer et les rumeurs colportées par les gens, à propos du passé de Mḥend Umaryus, prendre pour longtemps la place de la vérité. Ces rumeurs donnent Mḥend Umeryus comme un traitre durant la révolution de 54-62. Ḥmed Ubandu n’a pas compris pourquoi Mḥend Umeryus n’a pas pris les armes, comme lui, pendant cette guerre. Ce dernier s’est désengagé à la dernière minute. Le secret de cette raison est gardé jusqu’aux derniers moments de la vie de Ḥmed Ubandu. La divulgation de ce secret, est différée à plusieurs reprises dans le roman ; Mḥend Umeryus a accompli cet acte, comme une confession intime et une libération de conscience, au moment où son ami allait rendre son dernier souffle suite à sa blessure par balle.
En narration alternée, les épisodes de ce récit oscillent entre le présent et le passé. Les chapitres se suivent en alternant les affaires quotidiennes du présent et les souvenirs des deux protagonistes principaux. Dans ce mouvement, de va-et-vient entre les dépits et les tracasseries de leur vieillesse et la mémoire de leur enfance et de leur jeunesse, se glissent les commentaires du narrateur et des personnages. Les thèmes des commentaires ou des digressions sont variés : problèmes de langues et d’identité, la trahison, la misère, l’enfance, etc. C’est assez attrayant dans plusieurs endroits.
Le narrateur change de posture suivant les moments à raconter. Il est omniscient quand il raconte le présent. Il devient personnage racontant les souvenirs de l’enfance ou de la jeunesse. Par moments, la narration est simultanée au déroulement des événements, ce qui donne au propos du narrateur une proximité très rapprochée avec notamment les deux personnages principaux.
Ce mouvement d’alternance du passée et du présent donne au texte une valeur certaine. C’est dans ce dialogue entre les questionnements et les déceptions de la vieillesse et la mémoire revisitée à volonté de l’enfance et de la jeunesse que se joue la beauté de ce texte. C’est un pari gagné de ce côté-là.
Le lecteur peut toutefois regretter l’expression un peu forcée dans certains passages, laissant apparaître les conditions de quasi-traduction due à la pression des langues en présence dans l’acte créatif. L’usage de « coordonnant » « dakken », qui vient perturber la spontanéité de l’expression, en est une trace tangible.
Comme première expérience romanesque, elle mérite vraiment les encouragements des lecteurs ; l’auteur doit en faire un point de départ, assez prometteur, pour de nouveaux projets d’écriture romanesque.
Mohand Akli SALHI
………
Awal n mass Naser Ayt Weeli ɣef wungal « Tiyita n tmeddit » (s tefransist)Commentaires » 0
Lecture du Dr Nacerddine Aït Ouali – Chercheur, docteur en littérature française
(Publié sur son compte Facebook)
« Tiyita n tmeddit » (Littéralement, « Le Coup de l’après-midi ») est le premier roman en kabyle de Samir Tighzert. Amis depuis leur adolescence, Dda Ḥmed Ubandu et Dda Mḥend Umaryus se perdent de vue au début de la guerre d’indépendance. Ils se retrouvent longtemps après. C’est l’occasion pour eux de replonger dans le souvenir de leur passé par le rappel de souvenir et la visite de lieux fréquentés pendant leur jeunesse. Cette visite sera fatale à Dda Ḥmed Ubandu qui sera atteint d’une balle mortelle destinée à son ami. Ce dernier achèvera ses « confessions » devant les proches de son ami à l’hôpital en s’adressant à ce dernier qui vivait ses dernières heures.
Les va-et-vient entre le présent et le passé font vivre au lecteur une histoire présente qui prend ses « racines » durant la période coloniale et la guerre de libération. Que l’écriture littéraire en kabyle s’intéresse à ce moment de l’histoire (qui a vu la Kabylie payer un lourd tribut pour l’indépendance de l’Algérie) est une façon de rendre justice à cette région et à ses combattants.
Les liens dans le texte avec la revendication identitaire berbère sont aussi intéressants : les causes justes méritent d’être défendues.
Le dispositif d’écriture adopté, notamment au niveau narratif, a permis de produire un récit qui se lit (même si c’est de façon inégale) avec un certain plaisir. L’usage d’unité lexicales et de tours linguistique (qui paraissent au lecteur que je suis) particuliers à la région native de l’auteur apportent un plus à la langue.
Le potentiel littéraire de l’auteur gagnerait en puissance avec plus de travail sur le plan linguistique (syntaxe et lexique), ainsi qu’un plus grand soin dans le passage de l’oral à l’écrit. En résumé les exigences qui peuvent permettre de produire de grands romans si on ne veut pas se contenter de faire de bons romans.
- Necer Ait Ouali-
…………
Tukkist seg wungal » Tiyita n tmeddit », n Samir TighzertCommentaires » 0
(Isebtar 78,79) ……
Atan tura ihi tewweḍ-as-d teswiet i Mḥend anda ur yettsamaḥ ara i yiman-is ad yeqqel ɣer deffir. Ifat lḥal, d tidet, ahat ma iruḥ yiwen ur t-ieeqqel dinna, ad yekcem kan am uberrani. Maca tura mačči ala ɣer yemdanen, yettwalas ula ɣer tefrit-is netta. Aṭas n tlufa i s-yeqqimen d ireṭṭalen, s kra yedder akkin i lebḥer, inezgumen am wiyi zgan ẓẓaden deg wul-is am yiɣuraf. Yeẓra ulac w’ara t-ifehmen ma yemla tabaḍnit-is, ula d tarwa-s di Fransa i lulen, i d-kkren, ɣas ad asen-ihedder deg yiḍ deg waass ur ferrẓen ula d iqiḥ di teqsiṭ n baba-tsen d wayen i s d-yezzin d tiserraf. Tameṭṭut-is d Taṛumit, si tid i d-yelhan ala d yiman-nsent, ɣer ɣur-s nettat d cciea maḍi imi argaz-is yelfa-d ziɣ seg wid inekren tamurt-nsen ddan d walya-s nettat ɣef akken i s-nnan kra n medden, ɣas akken ula d nettat mačči d Tafransist taḥeqqanit yerna asmi i t-tuɣ teẓra d ayen ur nebni ɣef ṣṣeḥ imi iban mačči d ṣṣifa-s i s-iɛeǧben, d taḥanut-nni n baba-s kan i d-iger gar wallen-is. Lḥaṣun teɣleq-d ssya d ssya ɣef Mḥend Umaryus, tabaɣurt ur yelli i s-d-texdem, akken yettaẓ di leemer i yettḥulfu s tudert-is tettuɣal d ulac, yesserɣ-itt akka s ufus-is imi asmi yezmer ad iseggem kra seg-s yeqqen kan allen-is ieedda, ur iḥebber ara i tagara.
Tagara ur tɛeṭṭel ara, attan tura d tayi. Arezqi meskin iruḥ. Seg yeḥbiben imenza yeqqim-as-d ala Ḥmed Ubandu. Γas in-as yessetḥa ciṭuḥ ad t-yini akka s wawal-a i yiman-is, maca d ayen yellan. Asmi t-id-yufa di lqahwa s usamma i rnan lumuṛ kaden-as-d s tifawt, aragaz-a mačči d win ara yettihin fell-as neɣ ara t-yeǧǧen deg uzgen n webrid, ɣas netta yeǧǧa-t zik. D win kan i d-mazal ukud yezmer ad yeddu neɣ ad iqeṣṣer ciṭuḥ. Daymi yesla kan s yir isalli, iṣadd-d s tkeṛṛust armi d nnig uxxam-is, iweṣṣa-yas agrud ara s-yinin.
…….
Awal n mass Muḥend Akli Salḥi ɣef wungal-a
Awal n mass Naser Ayt Weeli ɣef wungal-a
Ungal « Tiyita n tmeddit » deg Facebook (page facebook)
« Ameslub », d adlis sɣur Xalil ǦebranCommentaires » 0
Ameslub, isefra-s d tengalin-is ; d adlis umaru alubnani Xalil Ǧebran i d-yerra Samir Tighzert ɣer teqbaylit, taswiet-a yettnuz deg lulu.com kan.
Tukkist si tezwert n umsuɣel :
Win ara yeɣren Adlis-a taɣuri tafsisant kan, ad s-yini s tidet, yettmeslay-d ɣef yimi n ḥedd iselben, neɣ maḍi d amesllub i t-yuran ! Maca akken ara yeɣz yimeɣri s telqey deg imeslayen i d-yeddan deg-s, u ad imeḥḥeṣ deg yal awal di yal aḍris si 35-a yemgaraden, ad yaf belli yeɣleḍ deg usizref-is amezwaru, acku tamuɣli yellan deg-sen lqayet, iznen i d-ttceyyiɛen ččuren d inumak, akken yuɣ tannumi umeskar-nsen Xalil Ǧenran yettsisti-ten-id.
…..
Deg wayen yerzan Ameslub i yettwarun s tneglizit deg useggas 1918, am Nnbi, ur yeqqin ara ɣer yiwen n ṣṣenf aseklan ibanen ; yella win ara d-yinin yesdukkel-iten akk am akken ara d-yini wayeḍ yeffeɣ-asen merra. Lḥasun tuget gar yeḍrisen-a malen ugar ɣer tmedyazt tatrart, ṭṭfen daɣ ɣer tmacahut ɣas akken tikwal ttaken lewhi ula ɣer tira tuɣrisin, imi am akken i d-yedda deg uzwel, amskar-nsen yerra kra seg-sen d tingalin, meḥsub d ayen icban tiqsiḍin timecṭaḥ i d-yettawi umdan akken ad yenhu ḥedd, ad d-yesmekti kra neɣ ad d-yawi tamsirt ɣef kra n temsalt.
Tukkisin seg udlis :
Anwa i d Xalil Ǧebran ?
Ǧebran Xalil Ǧebran d amyaru alubnani, d amedyaz, d ameklaw ; ilul ass n 06 deg yennayer 1883 di Bacari (Lubnan), yemmut ass n 10 deg yebrir 1931 di New York ; yella yettaru s taɛrabt d tneglizit maca yettwassen ugar s udlis-is Nnbi i yura s tneglizit, ma s taɛrabt yeǧǧa-d ungalen yecban Afriwen yerrẓen ; tullisin am tid i d-yeddan deg wammud Tanekra n terwiḥin, d waṭas n tmedyazt. Ameslub i yura s tneglizit deg useggas 1918, d tallunt i yekfa i kra si tikta-s i d-yewwi s tengalin, tineqqisin neɣ s isefra.
Ameslub deg lulu.com (ttekki da)
« Tiyita n tmeddit », ungal amaynut ɣer tsekla taqbaylitCommentaires » 0
Tiyita n tmeddit, d ungal i d-yeffɣen ussan-a sɣur Samir Tighzert.
Ayen iɣef d-yewwi :
Ḥmed d Mḥend d sin warrac i tezdi tdukli deg iseggasen-nni n 40 ; mi yekker ṭṭraḍ yerna yezri wakud, uɣalen mfaraqen, yal wa d ubrid yewwi neɣ d tudert i d-yemlal ; maca ɣas gar-asen teqqim telluɣ tegnit acḥal, ismektiyen n temẓi i ten-icerken, ladɣa ayen yerzan ussan i sɛeddan deg uxxam n yiwen Uṛumi i yellan d aeessas n teẓgi, d wid ara d-yasen ad ten-ssemyagren ɣer ccib-nsen ; yuɣ lḥal deg tudert n yiwen seg-sen i iɣaben ddeqs ɣef allen, ziɣ yella wayen yeffren ; taekemt ẓẓayet, ccekk werǧin yeffiɣ allaɣen, ternuḍ lxiq d usḥissef i yeṭṭafaren amdan, tugart di tmurt n wassa ur neqqim d tin n zik.
Ungal-a yessemlalen abeḥri n temẓi d tmusni n temɣer, d imseɣret i tdukli, d tamawt ɣer kra n yeḥricen seg umezruy-nneɣ d wayen icudden assa ɣer yiḍelli. Si tama n teqsiṭ i d-yeddan deg-s, yezmer ad yettusmel deg wayen iwumi neqqar apulaṛ neɣ atriler, maca telqey n tira-s d wudem i s-yefka umeskar, ahat d ayen ara d-yeglun daɣen s umaynut i tsekla taqbaylit.
Ameskar :
Samir Tighzert ilul deg useggas 1978 di tɣiwant n Ticci (Bgayet), yeɣra deg tujjya. D amedyaz, d amaru ; ɣer tama n wugal-a, yura daɣen idlisen-iḍen s tutlayt tafransist am akken i d-yerra kra n yeḍrisen ɣer teqbaylit, gar-asen “Anzaren”, tullist yettwassnen n Nikolaï Gogol.
………..
Anda yettnuz :
Ungal-a yettnuz yakan di kra n tnedlisin gar-asent :
– Tizi Wezzu : Librairie Cheikh.
- Lezzayer tamanaɣt, di Sṭawali (La grande surface en face du marché).
- Bgayet :
Librairie le Pont + Librairie du Campus (almendad n tesdawit, Targa Uzemmur).
Tinedlisin i d-yezgan almendad n tesdawit Ubudaw (campus Aboudaw).
- Awqas : Librairie Zaïdi, alemdad n ssuq.
- Akked Lulu.com i wid yettidiren deg tmura n Tuṛuft (Europe) neɣ di Marikan d Kanada.
………….
Awal n mass Muḥend Akli Salḥi ɣef wungal-a
Awal n mass Naser Ayt Weeli ɣef wungal-a
Asebter n wedlis deg Facebook (page )
………….


text:
Lmettwet
Friedrich Nietzsche - Der tolle Mensch
Segmi aṭas n widak yellan din ur ttamnen ara yakk s Rebbi, ṛwan deg-s taḍṣa, ssekren fell-as ṭṭayhuh s tkeekuein.
Yessen abrid meqqar? I t-yesteqsa yiwen gar-asen, yeereq-as webrid am llufan? I d as-d-yerna wayeḍ. NeY ahat yeffer kan taqerrut-is? D nekkni i yugad? Yerkeb taflukt ahat? Ibeddel tamurt?
Yezmer wemdan ad iYil d tafaska usuYu, taḍṣa d weskeerer i yellan din.
Ihi lmettmet-nni yebbehban yekcem-itt gar-asen almi tt-id-yewwi di tlemmast-nsen, yeẓẓa allen-is deg wallen-nsen akken ma llan wa deffir wayeḍ, yečča-ten s tezlemt.
Sanda yuYal qessam Rebbi? "I isuY," tram ad teẓrem anida-t?
Waaaa d nekkni i t-yenYan - Nekk yid-wen!
Wa d nekkni i yessafgen leemer-is! Maca, amek akka i t-nenYa ay argaz leali?
Amek akka nessaweḍ nerra ilel(lebḥer) yeqqur?
Anwa i d aY-yeqqnen timeḥremt-agi swayes nesfeḍ agemmaḍ zdat wallen-nneY?
D acu nuqem eni, mi akken d-nefsi imurar yeqqnen tiYerYert-agi iYef nteddu Yef yiṭij-is? Sani tteddu tura? Sani nteddu nekkni?
D tarewla Yef yal d iṭij?
D ahmal kan Yer zdat i d-yeqqimen?
Rnu timendeffirt, tibenyidist, timmezdat d uṣekkek yes-sent di 14?
Tegra-d ar tura iḥeqqa tinna n yiwen n at Wadda, wayeḍ n at Ufella?
Mačči d abrid n wulac war taggara i nuY?
Mačči d asbecbec n yilem i wumi nettak tameẓẓuYt?
Mačči d ssmaḍiḥ wigi d-yeYlin fell-aY?
Mačči yezga yiḍ yerna teYzi?
Mačči yessefk ad yessiY wemdan ikankilen deg uzal qayli?
I ṭṭrad-nni yesker win yeqqazen iẓekwan, winna imeḍlen Rebbi, ngum nesla i wacemma seg uhetwir-is?
I wesṭeeṭee uYerrus n Rebbi, ngum d-yewwiḍ s anzaren-nneY? Ula d irebbiten ttfuḥun!
Rebbi tewwi-t tmettant! Ad yeqqim deg iciwi n tmettant! Yerna d nekkni i d as-ikersen tiyersi!
Amek ara nekkes tuzzmiwin Yef wulawen-nneY, nekkni s widak yessafgen iqerra i iqebbaḍen n lerwaḥ akken ma llan?
Tafat n tudert, win d-yezgan sennig kra yellan seg wasmi d-yecfa wemdan i yemma-s n ddunit, ssexnunsen-t deg idammen-is ijenwiyen-nneY yentan deg-s – Anwa wagi seg-neY ara isefḍen idammen-agi?
Amek akka gan waman-agi izemren ad aY-kksen ammus-nneY, ma yella nessared yes-sen?
Anti lexṭiyyat, anta turart at igenwan yessefk a d-nesnulfu?
Ur meqqret ara fell-aY temYer n rraddma-yagi?
Ur yessefk ara fell-aY ad nuYal ula d nekkni d irebbiten, Yas ulamma iwakken kan a d-nettban nbubb iseY?
Weread akk d-teḍra tedyant yugaren tagi yakan - yerna win iran ilul-d zdeffir-neY, amezruy ameqqran ara d-yilin alamma d imiren d ayla n lebYi n tedyant-agi!
YuYal yessusem lmettmet yerna yessaked daYen widak la d as-isellen. Ula d nutni ssusmen, ssakaden deg-s, ttwehhimen kan.
Ay a lxir yerfed akankil-is s igenni, yessers-it-id Yer tYerYert s wafud, yewwet-it, yebḍa-t. Yexsi mi akken yebḍa d iceqfan yeṣṣeeṣeen, yefrurin, yuYen yal tama.
"WwḍeY-d zik", i d asen-yenna, "zwareY-d akud, mačči d tagi i d tallit ideg yessefk a d-aseY".
Agejdur-agi yeḍran atan ar tura yettawi yettarra yerna yettcali ger tmura, weread d-ideḥḥes iman-is alamma d imeẓẓuYen n yemdanen. Lebraq d rrɛud ḥwağen akud, tafat n yetran teḥwağ akud, tidyanin iḍerrun ilmend n wesbani d tmesla, Yas ḍrant yakan, ḥwağent akud.
Tadyant-agi d-yezgan seg yetran akin ar tura tebeed-iken - yerna tuqmem yiwet am nettat, ih.
Ttmeslayen-d fell-as lmettwet-nni, aṭas n leğwamee irumyen iYer yedderbez ass-nni, yules-asen-d ccna n tezlit-nni yella icennu deg wezniq d ssuq.
Yerna yessekcem-asen-d deg wawal-is ameslay Yef usentel-a, mi akken d asen-yeqqar: "Leğwamee-agi irumyen, ma mačči d iẓekwan n Rebbi d teblaḍin-nsen tireqmanin i yellan, d acu zemren ad ilin ihi?"


text:
Agadir i d-iḥebsen illel mačči d ameẓẓyan, yecba lḥiḍ yulin kan akken : iseggem, yeedel, yuli fell-as lehcic d tadliwin. Ddaw-s yella wasif i igezmen iḥerqan, yettawin Yer yillel anda yesgunfuy.
Agama yebna tiɣaltin. Iḥemmalen nejṛen iberdan i yiɣezṛan almi uɣalen amzun d dduḥ i deg gnen (gellen?) waman. Ma tewwiḍ abrid d asawen, ad tafeḍ taddart tsenned ɣer tiɣilt; ur (d)as-ittcuḥḥu ara uqebli yal tikkelt i deg ara d-isuḍ fell-as. Ixxamen myiḥnacen amzun yenɣa-ten usemmiḍ, msennaden wa ɣer wa am yiguza n waḍil. D ayen yecban lekdeb! Agama yessureg-d akk ayen yekseb d ccbaḥa ɣef wemḍiq-nni, Dinna i seeddaɣ anebdu iɛeddan, ɣer yiwen wemdakel-iw. Axxam-is iqubel adrar am lemri. Yal mi ara beddeɣ ɣer ṭṭaq, ad waliɣ yal tizegzewt akked yisegla yernan sser i wedrar. Adrar ixaḍ s tberdatin; yal yiwet sani i tettawi, sani tessufuɣ. Abeḥri azedgan yettasen seg yillel ; akken ara kikcem ɣer turin, ad tḥulfuḍ s tudert tegra-ak irebbi…
Illel ur yebeid ara ɣef wexxam ideg ttiliɣ, ɣas akken iberdan ḍeyqen, meena sufuɣen akk, Mi ara tawḍeḍ ɣer yiri n yillel, ad tafeḍ yeččur d iẓra ilegɣanen, i tecḍen, yeḥfan seg lemwaǧi iten-idyettẓuṛun yal ass. D asawen mi ara d tmuqleḍ, d agadir ara k-id-imagren.
Amḍiq-agi isem-is: « At Yir Meksa !», Gan-as isem-a ɣef ubaxix d-yeḍṛan deg-s aṭas aya …Aberrani ara d-yerzun ɣer At Yir meksa d tamsalt tamezwarut i ɣef ara yesteqsi: Amek almi i as-gan isem am wa ? Wid yessnen, ttalsen-d tadyant-a ɣef yiwet n tallit akken-nni, tallit i deg tedder taddart-a ddaw leɛnaya n yiwen n ccix n lǧamae, i d-yesbedd Udabu, akken yexdem akk i tuddar n Yiqbayliyen yebɣan ad idirent ddaw leɛnaya d tṣunḍa n Inselmen, ad rnunt ad ddarin tacḍaṭ-is.
Ccix-a yeweer, d ssem, yessexdam ula d iɣil d wuzzal, mi ara yeffeɣ walbɛeḍ i leɛṣem-ines. D netta i la isedduyen timsal di tejmaɛt, ama d tid yerzan taɛerfit, ama d tid n tdamsa d wayen-nniḍen, Yal cci s ccreɛ n Ṛebbi ara yeddu, amdan ur yesɛi awal sdat ccreɛ n yigenni…
Yusa-d ccix-a si tmurt taberranit. Yeɣra Leqran d tcerɛit, tussna n tdeyyanit, di tmurt n Maser. Asmi yessaweḍ d limam, yemmed di tmusni ! ceyyɛen-t-id am netta am wiyaḍ i d-yusan ɣer tmurt n Yiqbayliyn ad cixen di temsal-agi n tineslemt, xas ulamma tamurt tella ur txus ara deg yimusnawen. Ccix-a(gi), ihi, ur iqebbel i yiwen ad yeddu wer laqwanen n Ṛebbi i s yettamen. Ayen nniḍen ɣur-s ur yesei ara lmeena. Ulac acu i izemren ad yekk nnig lqanun n tcerɛit i d-yefka Wucbiḥ Ameqran, akken yeqqar.
Ur icuḥ ara ula ɣef yiman-is, akken kan ad ibeggen i wiyaḍ belli ur yelli d win yessurufen, neɣ d win iqeblen lexṣas d leɣlaḍ, akken yebɣu yili. Yezmer tikwal, ad yeqqen tiṭ-is ɣef kra n temsal, maca ɣef temsalt n tayri, ulac ! Ula d isem-is mi (d)-as-isla, ad irekkem si zzeef, yettemeuqu seg-s. Limmer ahat seg wid iḥemmlen i yella, neɣ seg wid iwulfen sebganen-d iḥulfan-nsen, ttaken lebɣi d lqima i wayen i s ttḥulfun, ur tefren, ur ttetḥin s tayri, tili ur yettili ara akka : tili zzeaf, ddɣel d lkeṛh ur ttaččaṛen ara ul-is. Maca ul-is yuli-t wadal, yedɣel, ala s tebrek n tiṭ i yessikid ɣer wid yeččuṛen d niyya, am wakken i yeččuren d asaɣur wid yezgan ttexnunusen deg waluḍ, ḥfan deg iḥerqan yesseknef yiṭij, i deg ithemmej ddunit yal ass, almi ur d teǧǧi deg-sen ala iziɣer-nni ineṭḍen di tbuḥcict yettṣubbu yettali. Γur-s, imesdurar d lmal yettakken lebɣi i win i ten-yezzuɣuren, yettawin lewhi s wallen mi ara yeskeɛɛrir fella-sen, imifat (?) niyya mazal-itt deg-sen. D ayenni i d-yiwwin ccix ɣer taddart-nni, am wid i t-icban « yetkellixen medden s laxert !», yufa abrid d wanida ara icax akken i as-yehwa..
At taddart ttidiren s wayen isen-d-ifka wass-nsen, teddun kan akken yella lḥal, ayen isend-tefka tudert ad t-magren, xas s yifassen d ilmawen. Yeẓra (ccix n lǧamae ) ur llin d wid ur nessin dacu-tt tayri maca, netta ɣur-s tayri n tidet d tin yellan ger wemdan d Rebbi-is. Tagi ur tt-ssinen, ur tt-tissinen, ɣur-s ttemlilin akken ttemlilin lehwayec di teẓgi. Ikṛeh-iten d qeḍran, mi ara tenittwali amek ittḥsisen i ccehwat ur nesei lmaena i d-itekken seg-sen, neɣ mi ara isell i yemɣaṛen d yilmezyen, di tejmaet, ttmeslayen, ttawin-d isefra ɣef tuẓuft d iḥulfan n tayri, isefra n yimeksawen, wala ad ẓẓallen, d tmucuha d yettmeslayen ɣef wannect-nni. Ayen-nni yakk ittwali-t d tiquḥbent i yesufuɣen ɣer lkaf d tmest n Jahennama! D ayen i t-id-sɣunfuyen, d ayen i irennun i wedrar-nni n tismin d lkeṛh yellan deg-s, i yesmentagen ajajiḥ n wurfan yuɣen di tfekka-s, asif-nni n Lkuter yellan di lǧennet ur t-issexsay ara! Ayen i la tineqqen ugar, d ayen yebɣa i yiman-is ur t-id iṣaḥ ara, i yettagi i wiyaḍ, d ayen i la (d) as-d-tessutur tfekka-s i yebɣa ad yesfeḍ ɣer wiyaḍ. Ayen yellan deg-s d lɛib i yettwali di medden, wi yeẓran!? Yebɣa ad yeḥreṣ wiyaḍ, akken ad teiwnen ur iteččeḍ ara, ur ixeddem ara ayen i t-idyeččan si daxel, yeqqaṛ « Ur illaq ara tulawin ad ffɣent seg wexxam, ttwaxdament i wexxam i dderya, ayen-nniḍen d ccɣel n wergaz…».
Yiwet n tikkelt, yebɣa ad asen-ikkes ula d tala ! Ccix yuggad i ixeddem, limmer ad iwali tameṭṭut di beṛṛa weḥd-s. Mi ara ɛeddint tullas ɣer tala ggarent-d wallen-is seg wakken tafekka-s teknef si daxel, sakkin ad t-tafeḍ ixezzu irennu deg-sent. Tameṭṭut ɣur-s d cciṭan, tella kan akken ad tkellex i wergaz, ad tesseɛreq abrid n ṣṣwab, ad ttawi yid-s ɣer tmest n Jahennama! Γef wannect-a i yebna yakk uxemmem-is, akka i as-slemden lecyax-is di Maṣer ; ɣef wannect-a i tebna ddunit. Si Adem d Ḥewwa akka ; d netta i tt-id-yessufɣen si Lǧennet m-leqwas. Ayen akk yeenan tafekka ( ladɣa tin n tmeṭṭut ) inexz-itt, yexza-tt ɣur-s ur iqerreb. S nnig tmuɣli-yagi i s ittwali tudert, ccix ur yettaṭṭaf ara urfan. Ittcuddu-tt ula anda tban i medden teyser, iḥerres iman-is ula ɣef temsal ur neswi. Dayen yesseḍeṣayen tikwal at taddart, aladɣa tilmeẓyin d yilmeẓyen, sɛan-t d tireṣṣilt di yal tikelt, mi ara ten-id-yawi webrid sdat lǧamae, netta akken-nniḍen ur sen-yekmi ara.
Ma yella d imɣaren yettilin di lǧamae, yal mi ara d-ffɣen, qqaren :« Awah ! Ccix-agi nneɣ iḥres timsal, yeṭṭef-itt-id si ẓmik, yiwen n wass ad tt-ijbed ad teqqerṣ! ». Maca nutni iɣeblan-nsen ur yelli d ayen ara yefru ccix s tẓẓallit d ddkir n yal ass…Akken qqaren : « Taẓallit ur teseččay ara aɣrum. Wwet iɣil-ik a bu yiɣil ! »
Γef wakken i d-ttalsen, yiwet n tikelt, cwiṭ i t-ifiɣ leeqel seg reffu. Sawlen-as-d, akken yiwen n wass ad iwali yiwet n tmeṭṭut tuḍen, yiwen ur iẓri acu i tt-yuɣen. Ulac sani ur tt-iwwin ara, tugi ad tawi iri. Yegra-d usirem aneggaru, ceyyɛen ɣer ccix, ahat d netta ara as-d-yafen ddwa n ḥellu, imi yegza timusniwin ur gzin nutni ! Ccix yiwwi abrid, ddac ddac almi yiwweḍ s axxam n yiɛerḍiyen ( n yineɣrimen). Akken kan i yekcem s afrag n wexxam-nni, yaf din arrac, deg usarag, tturaren. Ttmuqulen yiwet n teydit ( taqjunt ) tettarew din ɣef yiri n webrid. Akken i ttiwala ccix, yedduqqes, ibeddel wudem-is, tuli-t-id tezweɣ, din din tuɣal d tewreɣ, yessetḥa seg wayen iwala, neɣ yexleɛ, ur yeẓri yiwen dacu i t-yuɣen imiren, dɣa yuẓ ad iẓer ugar acu akka. Yufa arrac zzin i teydit-nni am umeqyas, ḥeddren i yiḍan imecṭaḥ mi d-ttlalen amzun d ttefaḥ i diɣellin : « yiwen, sin, tlata…», iḥettben iḍan i la d-ittlalen, dɣa ṭṭreḍqen d taḍsa… Argaz amcum buqendur acebḥan, bu tcacit ɣef uqerṛu, yerfa, irkeb-it umeskun, ur yeẓri acu ara ixdem, awal si zzeef yugi ad d-yali. Din din, s teekkazt yellan deg ufus-is, yeɣli ɣef warrac-nni almi zgezwen, yal wa sani i t-iwwet ; aqaru, timecacin d uzagur, dɣa arrac-nni rewlen, yal wa sani yerra.
Ccix yegra-d netta d teydit-nni d yiḍan akken i d-ḍallen ɣer ddunit. Ccix yerfa ugar, ayen i d-yeqqimen di tɛekkazt yerẓa ɣef warrac-nni, ikemmel-it ɣef teydit meskint! Yekkat-itt nettat tettinẓi, tekker ad terwel, teẓẓuɣer mm-is, am tqeṭṭṭiṭ n weksum, yexnunes deg yidammen d uɣebbar ; mi tt-iwala akken, nnernan wurfan ugar, dɣa yewwet-itt s iḍarren-is, yerza-tt, teɣli, temrareɣ tmeɣbunt ; yebda yettneggiz ɣef ueebbuḍ-is, ɣef warraw-is, iḥerrem-iten ula ad walin tafat n ddunit ; aqjun aneggaru i d-ilulen, yekkes-as ccix amcum tamaẓẓagt n yemma-s i izemren ad-as-d-tefk tudert, inɣa-ten akken i d-frurxen, d ileqqaqen, allen qqnent. Imir yemḍerkal am win yeffeɣ leɛqel, yerwel s isuraf n win yenɣan, yerwel ɣer lǧamae, yettu ula d ayen i t-id-yewwin…
Fɣen-d akk medden ɣer usarag, wehmen dacu akka yuɣen ccix….
Ttalsen-d daɣen : yiwet n tikelt dɣa, d taneggarut fell-as. Yiwet n tmeddit deg waggur n remḍan, ccix yewwi abrid n lexla, akken ad yeseeddi akud, iteddu, tteṣbiḥ deg ufus-is, yesgedruruz yeqqar Leqran, yettxemmim acu ara sen-d-iwwet tameddit-nni i yimẓulla, akken ad yerr at taddart s abrid n sswab ! Iteddu di teẓgi, yettu iman-is almi i t-iḥuza yiḍ deg webrid, yemmekta-d belli ilaq ad yuɣal ɣer taddart, akken ad d-yedden ; ma yella yezgel tudna, at taddart ad qqimen i laẓ, ur tetten ara ma yella ur sen-d-yeddin ara !
Nnig ugadir, anda t-yuɣ lḥal, asigna yettheggi akken ad d-yeẓmi iman-is, ad d-iseqqi tamurt s lesrar-is, yeqbeṛ ur yezmir ara ad yernu nnig wayen, am win yeṭṭef uberriḍ, ur yerǧi ara aṭas almi d yeqres igenni ɣef lqaea ; lehwa d waḍu yettseffir, rrɛud yettseqsiq. Deg yiwet n tikkelt yeɣli-d igenni ɣef tmurt. Ccix ur yebɣi ara ad yebzeg, dɣa yerfed aqenddur-is almi d tigecrar, yeṭṭef-it s yifassen-is amar ad as-yaɣ aḍar ad t-yeɣḍel, yerna ad iɣiwel tikli. Yettazzal yettnadi anida ara yeddari, segmi kan ara tezri lehwa. Itezzi yeffus zelmeḍ almi i iwala yiwen n ueecciw yedduri s isekla, yewear akken ad t-iwali yiwen. Yuzzel s lferḥ ad yekcem amzun d tiwwura n lǧennet i iwala. Mi yewweḍ ɣer din, yedardeb ar daxel kan akken, amzun d axxam-is. Akken yekcem, yufa yiwen n ilemẓi netta tlemẓit daxel-nni ddurin, yesduqqes-iten ccix, akken i ten-iwala, yefhem ixedmen dinna ur yelli d ayen yebɣa netta, ur yelli d ayen ara yeqbel ccreɛ n yigenni wala win n lqaɛa. Yufa-ten ttemsudanen ! Ccix, am win i t-yewweten s ujenwi. Mačči d takeffart n remḍan i tiɣaḍen, ala ! Segmi ttemsudanen, d ayen yugin ad yekcem s allaɣ-is, ur yelli dayen yezmer ad iwali neɣ ad yeqbel. Seg wakken ur yezmir ara ad yeṭṭef iman-is, icureɛ-iten din din, yemmeɣ fell-asen akken ad ten-id-izzuɣer s imawlan-nsen. Ilmeẓyen neṭqen-d ɣur-s nnan-as : “Acu i k-yuɣen akka ay aderwic ! Acu tebɣiḍ ?”…Yerra-yasen ccix s uxercuf :” Ilaq imawlan-nwen d wat taddart ad ẓren acu i la txedmem … ayen akka i la txedmem ur t-iqbil la ccree, la lqanun…”
Nnan-as : “ Acu i ak-iruḥen, dacu twalaḍ akka nexdem-it? … Lhi-d kan d ccɣel-ik, d lǧamae-ik, ayen nniḍen yexḍa-k , ur nelli d arraw-ik, ur telliḍ d babat-neɣ…”
Akken kan yesla s yimeslayen-nni yerfa nezzeh, ḥman-d yidammen-is, imuqel akka d wakka, amar ad iwali kra, dɣa iwala imceḍ n wuzzal, yeǧǧa-t bab n ueecciw-nni, yemmeɣ fell-as, yewwet-iten s iqerra, am wakken ara yewwet izerman, s yiwet n tyita i yiwen isen-ifka, yenɣa-ten menṭeq. Yenta deg-sen yimceḍ, yesni-ten am ddekkar, ur ufin ara ula ad slaqfen, seg wakken ur uḥtamen ara s tyita. Limmer xas s ubeqqa i ten-iwwet tili akken ara sleqfen! Ur yelli d tiyita n imceḍ-nni kan iten-inɣan, d lǧehd n wurfan-nni i s iten-iwwet i yewwin tarwiḥt-nsen. Yenɣa-ten akken yenɣa iḍan-nni ileqqaqen, ur xdimen kra.
Ccix, yuɣal-d ɣer tilawt, imiren, mi yezzi iwala idammen yuzzlen, tkecm-it tugdi, yugad ad t-id-afen, ad faqen i wbaxix i d-yurew di yiwet n tiremt, di tlemmast n waggur n remḍan, yeɣḍel snat n tmegraḍ s yiwet n tyita. Imiren kan, yerra-tt ɣef yiḍarren-is, yetni-tent, yefka lebɣi i tazzla ɣer sdat, tamuɣli ɣer deffir ulac, yettu agefur, yettu aḍu, yettu tuddna, remḍan, rebbi-s…Yettu ula d iman-is anda yella. Ala ayen yexdem i yellan deg wallaɣ-ines, a yettḥebbir amek ara yexdem, yeẓra dinna i kfan wussan-is, limmer ad as-faqen. Yettazal am yilemẓi, yettu ula d agadir-nni t-i d-iqublen, agu i d-yeɣlin d tallest i d-iḥezmen reglen-as iẓri, ur yeẓri anta tama iɣer ara yer. Agadir sdat-s ur ifaq, ur yuki d yiman-is. Lkaf n ugadir yefka-t i teẓra i t-yerǧǧan s lferḥ.
Ccix n lǧamaɛ tuffeg tcacit-is deg yigenni, yegra-d kan netta d uqendur-is amellal, aqenduṛ ara isdergen iẓerman-is, mi ara s-d-ger tmurt irebbi. Ccix ifelleq di lqaea, yemmut, ur d-irri nnefs, ur d-irri nnehta, ulac ula d chada ! Mi akken yuffeg deg yigenni, i d-yeqqimen deg wallaɣ-is ala udmawen n yilmeẓyen i yenɣa, axaṭar myaḥmalen d teydit-nni d warraw-is yesfelqej wer sebba. Yemmut ur ẓullen ula d taẓallit fell-as, yegra-d d imensi i wucanen…
Azekka-nni, mi fuǧǧen wat taddart ɣef twaɣit yexdem ccix d-iseqqan tarbut n tlufa yeččatt teḥma! Ugin ad amnen.
Lammer ur yemmut ara imiren, tili ggulen ar d yemzel akken yezla sin n yiferraj ur uklalen. Nnejmaɛen, gezmen-tt di rray : seg wassen, ugin di taddart-nsen ad yili ccix n lǧamae. Ma d lǧamae yuɣal d amḍiq i tezdeg n wul d tejmaet, din i ferrun timsal, d amḍiq n sswab, n leeqel akked lmeequl…
Yura-tt: Murad IRNATEN


text:
Tasuqilt agi ur temmid ara. Ma ulac aɣilif, mudd afus di tsuqilt n umagrad agi si teglizit.
Seqdec amaswaḍ u sebtar iw akken att sermes-eḍ HTML ed CSS n usebtar.
Tzemrem a tt sekyed-eḍ isebtar ye ččuṛen deg alsaru adigan n Firefox neɣ deg yiwen n iswi amestram am Firefox i Android.sikdet alday s usettum akken a tezṛem amek ara teqqnem ifecka n usenefli ɣer yiwen iswi amestram
Tirza Agrudem Uqedac
Iw akken att afem abrid n wen ger amaswaḍ,attan tirza taruradt n agrudem uqedac.
Amek
Iw akken att issin-eḍ amek ara te sedduḍ amaswaḍ,eddut ɣer s amnir a:
- Elli Amasmaḍ
- Sekyed u sermes HTML
- Sekyed u sermes tamselyut n tankult
- Steswatt u fren initen
- Sers iferdisen deg sebtar
- Beqqeḍ tisefsayin
- Ẓṛet isseɣwelen
- Seqdec API n amasmaḍ
- Fernet aferdis
- Sekyed u sermes CSS
- Sekyed amesseflid n tidyanin
- Smahil s timekuḍtin
- Sermes tistayin CSS
- Beqqeḍ tugniwin n ugidal
- Seqdec amasmaḍ seg tadiwent n Web


text:
Aqerri iY d ttqerrin ivda si 1963. Imiren meqqar ivan. Kkren-d Iqvayliyen mgal Aaraven yukren adavu ussan nni uzarug i deg terwi tebberwi u tekker gar aneY. Nutni kkaten nekni nekkat maca d nutni id-yussan ar tmurt nneY. D aya i Yef asexser d usefsed id-illan illa-d di tmurt nneY kan. Ṭṭfen aY tasga d umraḥ. Di tallit nni i iḥsa wAarav iṭṭfen adavu d akken Aqvayli ur iveṛṛex ara am Aaraven n Llezzayer. Dinna i issers tiḥjurin is, yiwet yiwet. Ivna lkazirnat n ijjadarmiyen d tid n ipulisen. Lejjwama daYen ur jjin ara. Ulac taddart i deg ulac yiwen u ulac ljjama i umi ur d-svedden ara ccix (tikwal d irevraven isersen imrigen neY leslaḥ). War ma nettu daYen ak temṣkyin n FLN irran imdanen d izumbiyen ddaw tvawalt. Akka ivdan ssentawen tuccar, ssaṛkazen ifadden nsen di tmurt nneY.
Syin ssan am udfel Yef tYaltin. Akka issawḍen di 80, ass-mi tezher Tizi trekkem, kkemcen Iqvayliyen deg yiwet n tiremt. Myal tiYmert, myal tazniqt tettfeggiḍ si isardasen d ipulisen nsen. As-tenniḍ d akufet ittkufuten deg akken d-ttazalen sya-u-sya ar tseddawit. Yak ula di 88 skufren urfan n Iqvayliyen s yiwet n tyita imi myal tamnaḍt myal laârc s ijjadarmiyen-is d ipulisen-is, s yiwen usiwel si Tizi kkemcen Matub Lwennas ivdan ittembiwil netta d Masin Ferkal. Cevḍeḍḍin t s ṛṛsas. Akka iâeqren medden am izevlac xas akken di Llezzayer tamaneYt arrac d kra n ilmeẓyen ssekren tt d taḥmayant u ssawḍen ssargagin adavu nni d-ittvanen d aquran am aẓru.
Ass-mi i yulin irevraven at iccumar s adrar deg iseggassen n 90, tamurt n Iqvayliyen tedder di talwit. Iqvayliyen ittwaḥazen imiren d wid iddren di Llezzayer tamaneYt neY di temnaḍtin nniḍen n Llezzayer. Wanag deg idurar nneY ala aveḥri tili. Di tẓegwin nneY ala igḍaḍ d iYersiwen. Maca adavu yufa iman is imi s tekriḍt d umaṛzi i iṭṭef iman-is. Ass-mi d-sersen talwit gar wAâraven, ugaden ad Ylin dYa ssekren tt-id di tmurt n Iqvayliyen. Snentgen i irevraven nsen u ssalin ten s adrar. D tagi i d tamentilt neY tasseba d-ufan akken ad d-awin iserdasen ar tmurt nneY d tiwinas. Ulac taddart ur ssekren ara, ulac tamdint ur ccuren ara. Mi teddiḍ lmitra neY snat ad tafeḍ abarraj. Mi trefdeḍ allen-ik s igenni ad ttwaliḍ tigariḍin nsen ara ten iccen.
Akka ihi id-Ylin Yef ilmeẓyen Iqvayliyen d-ifYen s ivardan di tefsut taverkant. War akukuru, nYan 129 u eegven macci d yiwen. YuY lḥal tettuseqqa, ṭṭfen aY tasga almi ansi isen tekkiḍ macci d avrid, ansi isen tekkiḍ d asawen. Luḍa tettwagdel aY. S yiwen uvrid iY kkaten myal tikkelt. Ssarsen iman nsen di tmurt nneY qegglen ttrajjun ma illa win ara d-ineddqen akken ur asen ihwi. DYa ar assa n wussan mazal ara snarnyen iman nsen Yur neY, ara vennun lejwama war acuḥu, lkazirnat d lakulat isardasiyen d ikemmicen. Yur sen awidukan ad ilin yidsen Iqvayliyen ara sseYren akken asen ttin aqelmun.
Afus, d tidett sâan t Yur neY di tmurt. Yerna afus neY ulac afus Yur neY d nutni i iṭṭfen adavu, d nutni i d imsulṭa. D nutni i at tezmert macci d nukni. Nutni d imeḥras nekni nettwaḥres. Ṭṭfen aY tasga yerna ulamek ara ten nqeṛṛaâ, bruzzaâen aY di tYerYart, zzlen aY Yef ugartil s ddraâ. Maca ad yaweḍ wass nsen.


text:
Ma nessaked mliḥ ɣer wazal umidag di leqraya-nneɣ di Tira Iqedsen, a naf deg-s ayen iɛeddan akkin i wudem-nni n leslak yakan.
Di yal tikelt i deg ara nelli Adlis n Tira nettemlil-d d wayen i ɣ-issewhamen d ayen kan...Tazmert n wawal-is, tidett n tiktiwin-is, tezdeg n ixemmimen yella deg-s aked usirem yettfeǧǧiǧen deg-s. D imuren i tudert n yal amdan. D asirem n talsa s timmad-is.
Taflest, akken i s-qqaren watmaten-nneɣ imucaɣ (twareg), neɣ Liman deg Illu, d laman deg-s s yiman-is d wayen akk ixeddem. Taflest d azal n wul.


text:
Houssa Ahbbar et Nezha 2015 Lhbib Ghdarni
Artiste: Houssa Ahbbar et Nezha 2015 Lhbib Ghdarni
Genre: Chaabi
Morceaux: 6
Vues: 1821 Fois
Description:: Houssa Ahbbar et Nezha 2015 Lhbib Ghdarni Top 2018, Houssa Ahbbar et Nezha 2015 Lhbib Ghdarni mp3, music de Houssa Ahbbar et Nezha 2015 Lhbib Ghdarni gratuit, Album Houssa Ahbbar et Nezha 2015 Lhbib Ghdarni mp3, Telecharger Houssa Ahbbar et Nezha 2015 Lhbib Ghdarni mp3, Ecouter la musique Houssa Ahbbar et Nezha 2015 Lhbib Ghdarni mp3 gratuit , Site officiel de Houssa Ahbbar et Nezha 2015 Lhbib Ghdarni, Ecouter Houssa Ahbbar et Nezha 2015 Lhbib Ghdarni mp3 gratuit, Le Dernier album Houssa Ahbbar et Nezha 2015 Lhbib Ghdarni , telecharger chansons Houssa Ahbbar et Nezha 2015 Lhbib Ghdarni , nouveau album Houssa Ahbbar et Nezha 2015 Lhbib Ghdarni , Download free mp3 Houssa Ahbbar et Nezha 2015 Lhbib Ghdarni , Video Clip Houssa Ahbbar et Nezha 2015 Lhbib Ghdarni , Photo de Houssa Ahbbar et Nezha 2015 Lhbib Ghdarni , mp3 gratuit Houssa Ahbbar et Nezha 2015 Lhbib Ghdarni, Free album de Houssa Ahbbar et Nezha 2015 Lhbib Ghdarni, facebook de Houssa Ahbbar et Nezha 2015 Lhbib Ghdarni, facebook de Houssa Ahbbar et Nezha 2015 Lhbib Ghdarni, Album complet de Houssa Ahbbar et Nezha 2015 Lhbib Ghdarni mp3, jdid de Houssa Ahbbar et Nezha 2015 Lhbib Ghdarni, mp3 youtube de Houssa Ahbbar et Nezha 2015 Lhbib Ghdarni, new album de Houssa Ahbbar et Nezha 2015 Lhbib Ghdarni, Telecharger mp3 album de Houssa Ahbbar et Nezha 2015 Lhbib Ghdarni, Photo album de Houssa Ahbbar et Nezha 2015 Lhbib Ghdarni mp3, best of Houssa Ahbbar et Nezha 2015 Lhbib Ghdarni, album live de Houssa Ahbbar et Nezha 2015 Lhbib Ghdarni mp3, Ecouter mp3 Houssa Ahbbar et Nezha 2015 Lhbib Ghdarni, mp3 version mobile Houssa Ahbbar et Nezha 2015 Lhbib Ghdarni, music pour mobile Houssa Ahbbar et Nezha 2015 Lhbib Ghdarni, download music Houssa Ahbbar et Nezha 2015 Lhbib Ghdarni, Song Pour Listen to Houssa Ahbbar et Nezha 2015 Lhbib Ghdarni mp3, download mp3 jdid gratuitment Houssa Ahbbar et Nezha 2015 Lhbib Ghdarni, nouveau album Houssa Ahbbar et Nezha 2015 Lhbib Ghdarni, new mp3 de Houssa Ahbbar et Nezha 2015 Lhbib Ghdarni mp3, musique mp3 Houssa Ahbbar et Nezha 2015 Lhbib Ghdarni, telecharger chanson Houssa Ahbbar et Nezha 2015 Lhbib Ghdarni gratuit, artiste Houssa Ahbbar et Nezha 2015 Lhbib Ghdarni mp3 newzik, toutes chansons de Houssa Ahbbar et Nezha 2015 Lhbib Ghdarni amozik mp3 gratuit, music mp3 ecouter Houssa Ahbbar et Nezha 2015 Lhbib Ghdarni 2017, music rai mp3 Houssa Ahbbar et Nezha 2015 Lhbib Ghdarni, jadid Houssa Ahbbar et Nezha 2015 Lhbib Ghdarni, cd mp3 Houssa Ahbbar et Nezha 2015 Lhbib Ghdarni hibamp3, tahmil ljadid Houssa Ahbbar et Nezha 2015 Lhbib Ghdarni, musique Houssa Ahbbar et Nezha 2015 Lhbib Ghdarni gratuitement, nouveaux Songs Houssa Ahbbar et Nezha 2015 Lhbib Ghdarni audio gratuitement, dernier single Houssa Ahbbar et Nezha 2015 Lhbib Ghdarni en format mp3, Toute la discographie de Houssa Ahbbar et Nezha 2015 Lhbib Ghdarni en mobile,


text:
Aɣilas Ḥaju, ilemẓi-nni n 19 iseggasen yettwakren deg wussan-agi iɛeddan deg temnaḍt n Uẓeffun, iban-d belli nɣan-t wid t-yukren ɣef wakken d-yenna yiwen seg iɛggalen n tejmaɛt n taddart-is.
Tafekka n ilemẓi n 19 iseggasen, ufan-tt, ass-a, ɣef yiri n lebḥer , tama n taddart At Chafɛa.
Ɣas akken tudrin n tmurt n Yiqbayliyen beddent ɣer tama n twacult-is i wakken ad t-id-rren d amuddur, maca ur ṣṣawḍent ara ad selkent ilemẓi-a yesɛan kan 19 n iseggasen di tudert-is.
Ayen ur neẓri ara, ma yella d tidett iɛggalen n udabu nudan si tama-nsen neɣ ala ad ẓren d acu-tt terbaɛt-agi yettakren, acḥal aya, imdanen di tmurt n Yiqbayliyen?
Ma yella nudan, amek almi ur ten-ṭṭifen ara?
Ayɣer d tamurt n Yiqbayliyen i ɣef d-teɣli twaɣit-a n tukerḍa n yimdanen?
Wigi yettakren, d acu i ɣef ttnadin: d Adrim neɣ bɣan kan ad ɣeḍlen tegdi akked rrehba di tmurt n Yiqbaliyen i wakken ad tt-kerfen?